Бөркөт булып осор, саңҡыр сағы\n28 Сентябрь 2018, 13:11\nБыл көндәрҙә талантлы журналист, шағир, ғалим, билдәле дәүләт һәм йәмәғәт эшмәкәре Ниязбай Булатбай улы Сәлимов оло юбилейын – 60 йәшен билдәләй.\nАрҙаҡлы яҡташыбыҙ Н.Б.Сәлимов – һоҡланғыс хеҙмәте һәм ижады менән рес-публикала күптән танылған шәхес. Районыбыҙҙың Яугилде ауылында тыуып, ошо бәрәкәтле ерҙең һауаһын һулап, сиҙәмендә тәпәй йүгереп үҫкән малай бөгөнгө көндә – билдәле дәүләт һәм йәмәғәт эшмәкәре, филология фәндәре кандидаты, РФ һәм БР Яҙыусылар союзы ағзаһы, РФ һәм БР Журналистар союзы ағзаһы, Бөтә\nДонъя башҡорттары ҡоролтайы Башҡарма комитетының үҙәк төбәк-ара башҡорт ҡоролтайҙары берләшмәһе рәйесе, Башҡортостан Республикаһы Хөкүмәте ҡарамағындағы “Башҡортостан Республикаһы телдәре тураһында” Законды ғәмәлгә ашырыу Комиссияһының Терминология хеҙмәте етәксеһе урынбаҫары, «Табын ырыуҙары берләшмәһе» йәмәғәт берекмәһенең идара рәйесе, 13 китап, алты тиҫтә самаһы фәнни мәҡәлә авторы.\n1981 йылда Стәрлетамаҡ дәүләт педагогия институтын тамамлағас, Ниязбай Булатбай улы хеҙмәт юлын Йөҙимән урта мәктәбендә директор урынбаҫары булып башлай. 1983 йылда эшенә талапсан ҡараған егетте тыуған ауылына - Яугилде мәктәбенә директор итеп тәғәйенләйҙәр. 1984 йылда иһә уны «Йондоҙ» район гәзите мөхәррире урынбаҫары вазифаһына эшкә саҡыралар. 1989-1990 йылдарҙа Н.Б.Сәлимов республикабыҙҙың «Ленинсы» гәзите мөхәррире урынбаҫары булып эшләй һәм нәҡ ошо осорҙа «Йәшлек» гәзитен булдырыу буйынса ҙур эштәр атҡара.\n«Табын» гәзитенең рес-публикала тәүге үҙ аллы башҡортса гәзит булып донъя күреүе лә – уның фиҙаҡәрлеге, тырышлығы һөҙөмтәһе. Тиҙ арала абруй ҡаҙанған гәзиттең мөхәррире 1994 йылда республиканың «Йәшлек» гәзите редакцияһына баш мөхәррир вазифаһына эшкә саҡырыла.\nНиязбай Булатбай улы 1997 йылдан Башҡортостан Республикаһы Президенты Хакимиәтендә эшләй, 10 йыл тирәһе граждандарҙың мөрәжәғәттәре менән эшләү бүлеге мөдире вазифаһын башҡара. 2011 йылда республикабыҙҙың төп баҫмаһы - «Башҡортостан» гәзитенең баш мөхәррире итеп тәғәйенләнә. Дәүләт хеҙмәте буйынса хаҡлы ялға сыҡҡас, 2015 йылдан Башҡортостан Республикаһының Милли архивы директоры урынбаҫары булып эшләй.\nБаш ҡалала йәшәүенә ҡарамаҫтан, тыуған яғы, яҡташтары менән тығыҙ бәйләнештә йәшәй Ниязбай Булатбай улы. Уның тырышлығы менән Башҡортостаныбыҙҙың географик үҙәгенә – Ғафури районының Ерек ауылы эргәһендәге урман ситенә - иҫтәлекле таш ҡуйыла. Күңеле иман нуры менән тулы замандашыбыҙ тыуған ауылы Яугилделә мәсет һалыу идеяһын да күтәреп сыға, үҙе һәм ауылдаштары индергән иғәнә иҫәбенә иман йортоноң бинаһын тиҙ арала күтәртеп ҡуйыуға ирешә.\nН.Б.Сәлимовты күптәр тынғыһыҙ, бер нимәгә лә битараф булмаған йәмәғәт эшмәкәре булараҡ беләләр. Тыуған ра-йонында йәшәгәндә төп гәзит эшенән тыш, төрлө мәҙәни-спорт саралары уҙғарыуға ла ваҡыт таба ул. Республикала киң масштабта үткәрелгән Табын ырыуы йыйындары һәм ырыу йәштәренең фестивалдәрен төп ойоштороусы ла – Ниязбай Булатбай улы.\nН.Б.Сәлимовты уның әле яңы ғына донъя күргән “Рухым – ырыҫым” исемле китабының тышлығына төшөрөлгән сая бөркөткә оҡшатам. Бар ғүмерен халыҡ мәнфәғәтен яҡлауға арнаған, замана ауырлыҡтарын, халҡыбыҙ иңенә төшкән һынауҙарҙы бөркөт саялығы менән тура бәреп, хәләл көсө менән хәл итергә ынтыла ул. Бөркөттәр ҡаяларҙы, күктәрҙе генә тиңһенә. Тәбиғәтенә һалынған күркәм сифаттар – егәрлелек һәм яуаплылыҡ, ярҙамсыллыҡ һәм мәрхәмәтлелек, изгелек, тыуған илгә, тыуған ергә, туған телгә булған сикһеҙ һөйөү хистәре… Вайымһыҙлыҡ тигәнде белмәү Ниязбай Сәлимовты һәр саҡ рухи юғарылыҡҡа, бейеклеккә әйҙәй – бар булмышы, халыҡ ғәме менән йәшәү рәүеше уны осошҡа саҡыра. Ысын журналистиканың һәм шиғриәттең маҡсаты ла шул бит: кеше күңелен азатлыҡҡа, яҡтылыҡҡа әйҙәү.\nМине Ниязбай Булатбай улы менән яҡташыбыҙ филология фәндәре докторы, профессор, Халыҡ-ара төркиәт академияһы академигы Рәйсә Хәлил ҡыҙы Халиҡова (тамырҙары Оло Үтәш ауылына тоташа) таныштырҙы. Уға тиклем «Табын», «Йәшлек» гәзиттәренең баш мөхәррире, тос фекерле мәҡәләләр авторы, яҡташтар менән районда, Өфөлә үткәрелгән төрлө мәҙәни сараларҙың, осрашыуҙарҙың оҫта ойоштороусыһы итеп белгән Нияз ағай менән шулай көтмәгәндә бер «ғаилә»нең – Рәйсә Халиҡованың фәнни мәктәбе - ағзалары, фекерҙәш, рухташ аспиранттар булып киттек. Икебеҙҙең дә ғилми етәксебеҙ фән даръяһында ҡолас ташлап йөҙгән, ниндәй генә яуаплы вазифалар башҡарырға тура килһә лә, ғилми эш менән шөғөлләнергә ваҡыт табып, билдәле уңыштарға өлгәшкән Нияз Сәлимовты беҙгә һәр саҡ өлгө итеп ҡуйҙы, уның кеүек өлгөр булырға, ваҡыт ҡәҙерен белергә өндәне.\n2001 йылда Н.Б.Сәлимов, “Башҡорт әҙәби теле публицистикаһының формалашыуы һәм үҫеше” исемле диссертацияһын уңышлы яҡлап, филология фәндәре кандидаты тигән ғилми дәрәжәгә эйә булды. Күп тә үтмәй “Башҡорт әҙәби теленең публицистик стиле” тип аталған монографияһын баҫтырып та сығарҙы, ғилми йыйынтыҡтарҙа бик күп фәнни мәҡәләләре донъя күрҙе.\nӘйтергә кәрәк, ғалимдың был монографияһы гәзит-журнал һәм радио-телевидение хеҙмәткәрҙәре өсөн бик файҙалы ҡулланма булды. Китап башҡорт тел ғилемен әле үҙләштерә башлаған студентта ла, ваҡытлы баҫма редакцияларында ҡәләмен һынаған журналиста ла ҙур ҡыҙыҡһыныу уятты, сөнки был йүнәлештә нәшер ителгән башҡа төрлө әсбаптар булғаны юҡ ине әле. Хеҙмәттә боронғо төрки яҙма ҡомартҡылары, шәжәрәләр, рәсми документтар, ауыҙ-тел ижады әҫәрҙәре менән бергә республикабыҙ баҫмалары ла тикшереү материалдары һәм сығанаҡтары булып хеҙмәт иткән.\nЙәнә шуны ла әйтергә кәрәк: башҡорт тел ғилеменә, нәҡ уның кеүек, илһам ҡанаттарының береһе – ғилемлеккә, икенсеһе публицистикаға һәм шиғриәткә тоташҡан ижадсының килеүе бик тә отошло булды. Дөрөҫөрәге, ижад донъяһына үҙе бер күренеш булып килеп керҙе Нияз Сәлимов һәм бына нисәмә йылдар инде үҙе лә талпынып ижад итә, эҙләнә, беҙҙең дә күңелдәрҙе балҡытып йәшәй. Талантлы шағирҙың «Ҡурсаҡ булғым килмәне” (1992 йыл), “Атайым йомаҡтары” (1995), “Әнүзә менән шуҡ кәзә” (1997), “Ҡояш - ҡошмо?” (2006), “Ураҡ өҫтө” (2008), “Рухым – ырыҫым” (2018) китаптары башҡорт әҙәбиәтендә лайыҡлы урын алды.\nЮғары профессиональ оҫталыҡҡа эйә булған ижадсының халыҡ менән аралашыу, архивтарҙа эшләү, ал-ял белмәйенсә эҙләнеү, тикшеренеү эштәренең һөҙөмтәһе булып «Бурлы урта мәктәбе: кисә һәм бөгөн» (2000), “Яугилде – Самыш: үткәне һәм бөгөнгөһө” (2007), “ Ғәзиз ерем - Ерегем” (2009), “Халыҡ сәсәне Вәлиулла Ҡоломбәтов” (2016), ”Беҙ - табындар” (2017) китаптары, күләмле мәҡәләләре, очерктары донъя күрҙе. Ошо көндәрҙә генә донъя күргән «Шәхестәр иңендә – халҡым яҙмышы» исемле йыйынтығы Башҡортостан Республикаһының 100 йыллыҡ юбилейына матур бүләк булды.\nБына шулай заманалар киңлегендә осоп барыусы пар ҡанатлы сая бөркөт кеүек янып, талпынып йәшәй Табын иленең арҙаҡлы улы, Башҡортостан Республикаһының атҡаҙанған мәҙәниәт хеҙмәткәре, Жәлил Кейекбаев, Мәжит Ғафури исемендәге премиялар лауреа-ты, Бөтә Донъя башҡорттары ҡоролтайының «Ал да нур сәс халҡыңа!» миҙалына һәм күп һанлы Маҡтау ҡағыҙҙары, Рәхмәт хаттары менән бүләкләнгән Ниязбай Булатбай улы Сәлимов. Билен бишкә быуып ижад итер, халҡына арымай-талмай хеҙмәт күрһәтер сағы әле уның. Бөркөт булып осор, саңҡыр сағы! Иншалла, шулай булһын! Яңы ижади үрҙәр, сәләмәтлек насип булһын һеҙгә, Ниязбай Булатбай улы!


«Киске Өфө» гәзитенең сайты - МАЛЫҢДЫ ҠАРАСӘЛЕ, ЮЛ СИТЕНДӘ ЙӨРӨМӘҺЕН! - 2020 - Мәҡәләләр\nМАЛЫҢДЫ ҠАРАСӘЛЕ, ЮЛ СИТЕНДӘ ЙӨРӨМӘҺЕН!\nБашҡортостан парламенты ауыл хужалығы малын көтөү һәм ҡыуыу тәртибен боҙғаны өсөн яуаплылыҡҡа бәйле закондың үтәлеш һөҙөмтәлелеген тикшерә. Билдәле булыуынса, быға күптән түгел үҫмерҙәр үлеменә килтергән юл-транспорт ваҡиғаһы сәбәпсе булды.\nИҫегеҙгә төшөрәбеҙ, Башҡортостандың Әбйәлил районында 6 декабрь төнөндәге авария бер юлы өс баланың ғүмерен өҙҙө. 16 йәшлек үҫмер атаһының автомобилен йөрөтөргә алған. Билдәле инде, был йәштә уның транспорт менән идара итеү хоҡуғын биргән водитель таныҡлығы ла булмаған. Машинаға үҙе менән ике дуҫын да ултыртҡан. Юлда китеп барғанда ҡолонло бейә менән бәрелешкәндән һуң, өсәүһе лә йән биргән.\nБыл, әлбиттә, берҙән-бер осраҡ түгел. Йыл һайын республиканың төрлө төбәгендә, айырыуса урманлы яҡтарҙа ауыл ерлегендәге юл-транспорт ваҡиғаларына йыш ҡына шәхси һәм фермер хужалыҡтарындағы йылҡы һәм һыйыр малы сәбәпсе булыуы, унда кешеләрҙең йәрәхәтләнеүе, һәләк булыуы хаҡында киң мәғлүмәт сараларынан әленән-әле ишетелеп тора. Йәйләү осоронда ғына ҡабатланған хәл түгел был. Фажиғә ҡышҡы мәлдә лә осрай. Тап ошо малдар ҡатнашлығында булған аварияларҙың һаны күбәйеүе был мәсьәлә буйынса контролде көсәйтеү бурысын ҡуйҙы ла инде.\nАвтомобиль тәгәрмәсе аҫтына шулай уҡ ҡырағай хайуандар ҙа эләгә. Бигерәк тә Башҡортостанда мышы менән бәйле осраҡтар күп теркәлә. Айырыуса уларҙың "туйлаған" осоронда ошондай бәхетһеҙ осраҡтарҙың күбәйеүе билдәле. Шулай уҡ ҡабандар, ҡоралайҙарҙың көтмәгәндә юлға сығып, фажиғәғә сәбәпсе булыуы мәғлүм. Йәнлектәр ҡатнашлығындағы аварияларҙа, билдәле инде, ғәйеплеләр берәү генә - водитель үҙе. Бында фажиғә уның тиҙлек режимын күҙәтмәүе, иғтибарһыҙлығы, күп осраҡта "Ҡырағай йәнлектәр" билдәһен инҡар итеүенә бәйле. Ә бит билдәләр теге йәки был урынға матурлыҡ өсөн генә ҡуйылмай, ә тейешле ведомстволар участканы ныҡлы өйрәнгәндән һуң, хайуандарҙың тәртибен, һыулауға, утлауға йөрөү ихтималлығы булған урындарҙы билдәләгәндән һуң ғына, ике яҡтың да, йәғни водитель һәм кейектәрҙең хәүефһеҙлеген тәьмин итеү маҡсатында урынлаштырыла.\nХәйер, кейектәр менән аңлашыла инде. Ә бына ауыл хужалығы малдары ҡатнашлығында булған юл-транспорт ваҡиғаһы осрағында хәлдәр ҡатмарлыраҡ. Бындай аварияла ике яҡ та зыян күрә. Автомобиль эйәһенең дә, пассажирҙарҙың да һаулығы һәм ғүмере ҡурҡыныс аҫтында ҡала. Малдың хужаһы ла юғалтыу кисерә... Үҙенең яуапһыҙлығы, закондарҙы һанға һуҡмауы арҡаһында. Башҡортостан территорияһында ауыл хужалығы малдарын көтөүҙе һәм ҡыуыуҙы ойоштороу мәсьәләләрен көйләүгә һәм ветеринар именлекте тәьмин итеүгә, ауыл хужалығы биләмәләрен, сәсеүлектәрҙе һәм үҫемлектәрҙе малдарҙың тапауынан, юҡҡа сығарыуынан йәки уларға зыян килтереүенән һаҡлауға, ауыл хужалығы малдарын урлау осраҡтарын иҫкәртеүгә йүнәлтелгән закон буйынса аварияға булышлыҡ иткән йорт хайуандары өсөн уның хужаһы яуап тота. Әгәр уның эйәһен табып булһа... Йыш ҡына һәләкәткә килтергән һыйыр йәки аттарҙың эйәһен асыҡлап та булмай. Был инде малдың тамғаланмауы хаҡында ғына түгел, ә дөрөҫөрәге, уның хужаһының идентификациялауға ҡағылған закон талаптарын һанға һуҡмауы тураһында ла һөйләй. Был тәңгәлдәге яуапһыҙлыҡҡа, бәлки, ауыл хужалығы малын көтөү һәм ҡыуыу тәртибен боҙған өсөн БР Административ хоҡуҡ боҙоуҙар тураһында кодекстың 7.3-сө статьяһында билдәләнгән штрафтың бәләкәй булыуы ла булышлыҡ итәлер. Мәҫәлән, граждандар өсөн - 1 меңдән 3 меңгә тиклем, вазифалы кешеләргә - 5 меңдән 8 меңгә тиклем, юридик шәхестәр өсөн 15 меңдән 20 меңгә тиклем. Ошондай уҡ осраҡ яңынан ҡабатланғанда штраф күләмен ике тапҡыр арттырыу ҡаралған.\nМәләүез районы хакимиәтенең ауыл хужалығы бүлеге начальнигы Ринат Бикбулатов билдәләүенсә, "Башҡортостан Республикаһы биләмәһендә ауыл хужалығы малдарын көтөү һәм ҡыуыуҙы тәртипкә һалыу тураһында" Башҡортостан Законына ярашлы, урындағы үҙидара органдары йылҡы һәм һыйыр малын идентификациялау сараһын күрергә тейеш. Ауыл хужалығы малдарын тамғалау өсөн мөмкин булған һәр ысулды, йәғни тамғалауҙы, бирка тағыуҙы, чип ҡуйыуҙы файҙаланырға мөмкин. Мотлаҡ идентификациялау талабын үтәгән фермер йәки ауыл кешеһе малының хәүефһеҙлеген тәьмин итеү тураһында ғына ҡайғыртмай, ә уның тейешле урында, йәғни көтөүлектә булыуын да хәстәрләй.\nЭйе, үрҙә атап кителгән бәхетһеҙлек осрағына эләкмәҫ өсөн малдарҙың мотлаҡ көтөүсе ҡарамағында булыуы бик тә мөһим. Юл буйында, уға яҡын урындарҙа үлән утлаған йәки тибенлектә йөрөгән йылҡы өйөрө, һыйыр көтөүе туристар өсөн генә һоҡланғыс күренеш. Ә водителдәр өсөн улар, ысын мәғәнәһендә, йылдың бөтә миҙгелендә лә ҡурҡыныс менән янай.\nЛәйсән СӘЛИХОВА әҙерләне.\nЯҙылған: 18.12.20 | Ҡаралған: 239


Радионан шулай тинеләр - Театр, кино, телевидение - Башҡорт форумдары\nРадионан шулай тинеләр\nАвтор темы: miraj , февр. 06 2012 08:21\nРадионан шулай тинеләр, ти торғайны беҙҙең бер инәй. Уҡый-яҙа белмәгәс, уға радио ҙур авторитет ине. Йәне йәннәттә булғыры.\nӘ шулай ҙа, радио бөгөн нимә ти, нисек һөйләшә?\nШуға һөйөнәм, дикторҙарҙың телмәрендә ишетелмәй хәҙер "тсинем", "битсинде" (бит инде тигәнде шулай еппәрәләр ине), дөрөҫ итеп, башҡортса Т әйтеп һөйләшәләр.\nКөн дә радионан ошондай иғлан яңғырай: Тоҡомло бәрәңгене ниндәйҙер шунда кәзәгә алмаштырам! Ә бит Тоҡом һүҙе йән эйәләренә ҡарата ғына ҡулланыла, ә бер нисек тә үҫемлеккә түгел! Әллә, мәйтәм, бәрәңге лә йән эйәһенә әүерелгәнме икән хәҙер, ҡуңыҙ баҫыша торғас\nОтправлено 12 Февраль 2012 - 08:46\nНисек итеп дөрөҫ әйтергә кәрәк һуң?\nМул уңыш бирә торған, һис юғы - юғары сифатлы, уңа торған...\nӘ бына бөгөн йәнә бер мәғлүмәт ҡолаҡҡа ятманы\nБашҡорт тоҡомло БАЛ ҠОРТО ҒАИЛӘҺЕ һаталар икән хәҙер! Ниңә сит телгә эйәрергә инде! Халҡыбыҙ борондан ҡорт тотҡан, бар серҙәрен белгән, хатта башҡа телдәрҙә булмаған төшөнсәләр күптән ҡалыплашҡан! Пчелосемья имештер -тота ла туранан-тура шуны ауҙарып ҡуялар. Ә бит ниндәй матур һүҙе бар - күс! Ул тап бына пчелосемья мәғәнәһе бирә лә инде.\nӘ күпме әйтем мәҡәлдәр бар ошо һүҙгә бәйле!\nИнә ҡорт ҡайҙа ҡунһа - күсе шунда ҡуныр\nКүсле ил - көслө ил.\n"БАЛ ҠОРТО ҒАИЛӘҺЕ"\nБөгөн иртән "Юлдаш" әпәт "һөйөндөрҙө" - ҡайҙалыр бик ҡаты "икмәк һуғалар" икән!\nУрыҫса иген хлеба тип әйтелә әлбиттә, әммә башҡортта икмәк - ул ондан йә онға нимәлер ҡушып бешерелгән ризыҡ!\nИкмәкте һуҡһаң, типһәң, аяҡ аҫтына ташлаһаң - башыңа Хоҙай һуғыр, ти ине ҡарттар. Һуҡтырмайыҡ инде ғәзиз ризыҡты!\n"Икмәк һуғырға" иртәрәк тугелме икән әлегә? Саҡ июль башы ғына бит әле.\nКөн дә радионан ошондай иғлан яңғырай: Тоҡомло бәрәңгене ниндәйҙер шунда кәзәгә алмаштырам! Ә бит Тоҡом һүҙе йән эйәләренә ҡарата ғына ҡулланыла, ә бер нисек тә үҫемлеккә түгел!\n"Породистая картошка" тигәнде рус телендә лә ишеткәнем юҡ. "Порода" һүҙе унда ла хайуандарға ҡарата ғына ҡулланыла. Yҫемлектәргә ҡарата "сорт" һүҙен ҡуллана торғайнылар элек-электән. Высокосортный картофель. Юғары сортлы бәрәңге.\nОтправлено 13 Июль 2012 - 02:27\nкисэ Янылыктар тапшырыуынан "Суска комплексы" барлыгын белдем Бак тихэн, унда суска асрайзар икэн.\nОтправлено 13 Июль 2012 - 08:02\n"Комплекс" тип яҡшы мехникалаштырылған һәм автоматлаштырылған ферманы атайҙар.\nОтправлено 14 Июль 2012 - 12:12\nУныһы шулай ҙа ул…\nТик Һылыуҡайҙың аптырауының сәбәбе бөтөнләй икенсе юҫыҡта… «Сусҡа комплексы» - ул «комплекс свиньи» (как психическое явление).\n«Сусҡасылыҡ комплексы» йә «сусҡа үрсетеү комплексы» тип әйтергә кәрәк ине радионан…\nОшо көндәрҙә Башҡортостан тураһында бер яңы йыр яңғыраны. Көйө лә, һүҙҙәре лә арыу ғына.\nӘммә мине Һей Башҡортостан тип йырланыуы менән йыҡтылар!!!\nБашҡа телдә, әлбиттә, был йыш осрай. Әммә бит үҙ телебеҙ үҙенсәлектәрен оноторға ярамай!\nБәлки ул башҡорт телен белмәйҙер? Йырсыны әйтәм.\nОтправлено 01 Ноябрь 2012 - 07:30\nВаҡыты-ваҡыты менән " белгестәр былай эшләргә саҡырмайҙар" кеүек һүҙбәйләнештәр килеп сыға. Бөгөн иртән генә әле шуға оҡшашты ишетеп ҡалдым.Ғәмәлдә - белгестәр былай эшләмәҫкә саҡыра, тип әйтергә теләй автор. Әммә саҡыра һүҙе лә урынлы түгел, өндәй - урынлыраҡ. Йәки, хәл артыҡ киҫкен булмағанда, - белгестәр былай эшләмәҫкә кәңәш итә. Призывать һүҙен саҡырыу тип тәржемәләү касафаты был.\nВКонтактела минең төркөмдәрҙә башҡорт һәм татар телдәрен яҡшы белгән Юто Һишияма тигән япон егете бар. Башҡорт теленең яңғырашын Ашҡаҙар һәм Юлдаш радиоһы тапшырыуҙары аша өйрәнәм, тип яҙҙы миңә. Был хаҡта башҡалар ҙа әйткәне бар. Вячеслав Чернев Ырымбурҙа башҡорттарҙың тыуған телдә бик әҙ аралашыуын яҙып, мин башҡорт радиоһы һәм телевидениеһы аша тере телде тыңлайым, өйрәнәм, тигәйне.\nБыл радио, телевидениеның ситтә йәшәгәндәр, башҡорт телен өйрәнгәндәр өсөн дөрөҫ һөйләшеү эталоны булырға тейешлеген йәнә бер раҫлай.\nГәзит түгел дәһә, ҡайта-ҡайта хатаны ҡарай алмайҙар, әйттең - осто, тип уйлау бик ҙур яңылышлыҡ! Хәҙер архивтарҙы ла тыңлайҙар бит. Хаталар ҡайта-ҡайта ҡабатлана тора.


ҮТЕНЕСТӘР ИҪӘПКӘ АЛЫНДЫ\nҮткән аҙнала Башҡортостан Республикаһы Президентының Сибай ҡалаһындағы йәмәғәт ҡабул итеү бүлмәһендә Башҡортостан Республикаһының хеҙмәт һәм халыҡты социаль яҡлау министры урынбаҫары Ә.С.Саҙретдинов шәхси һорауҙар буйынса халыҡты ҡабул итте. Баҡса, бесән һәм башҡа мәшәҡәттәр баштан ашҡан мәл булыуға ҡарамаҫтан, ҡала халҡы был юлы ла әүҙемлек күрһәтте һәм Әлфир Сабирйән улына үҙҙәрен борсоған һорауҙарын бирҙе.\nХаҡлы ялдағы Н.Пузикованың үтенесе инвалидлыҡ юллау буйынса ине. Ул шулай уҡ пенсияһы аҙ булыу сәбәпле, матди ярҙамға мохтаж булыуын да белдерҙе. Ике бала әсәһе Леанна Косарева «Урал аръяғы аҙыҡ-түлеге» яуаплылығы сикләнгән йәмғиәтенән декрет отпускыһына сыҡҡан. Йәмғиәт кѳрсѳккә терәлеү сәбәпле, йәш әсә бала ҡарау буйынса тәғәйен пособие ала алмай интегә.\nБелорет ҡалаһынан ҡунаҡҡа килгән уҡытыусы Айгѳл Утарбаева министр урынбаҫары ҡабул итәсәген гәзиттән уҡып белгән. Уның үтенесе эш хаҡына бәйле хеҙмәт килешеүҙәре хаҡында ине. Әлфир Сабирйән улы уҡытыусының һорауын тыңлағандан һуң эшлекле кәңәштәр бирҙе һәм сентябрь айында Белоретта буласағын, эшенең һѳҙѳмтәһен шунда ишетергә теләүен белдерҙе.\nЛилиә Күҙәбаева һәм Гѳлдәр Рәжәповалар ҡала мәктәптәренең береһенең ашханаһында һауыт-һаба йыуыусы булып эшләй. Ҡатындар эш хаҡының минималь хеҙмәт хаҡынан түбәнлегенә зарланды. Окладтарының түбән булыуы тотош эш хаҡына йоғонто яһауы асыҡланды.\nЙылайыр районының Йылайыр ауылынан килгән Люциә Алғошаева логопед булып эшләй. Яңы уҡыу йылынан уны мәктәп директоры бер ставканан ярты ставкаға күсерәсәктәре хаҡында хәбәр иткән. Министр урынбаҫары уға артабан нисек эш итеү юлдарын ѳйрәтте.\nТабип Наил Ишемовтың һорауы медицина хеҙмәткәрҙәренә тәғәйен дәртләндереү түләүҙәренә бәйле ине.\nХалыҡты ҡабул итеп бѳткәндән һуң Әлфир Сабирйән улы матбуғат саралары вәкилдәренең һорауҙарына яуап бирҙе.\n—Был яҡтарға килеүемдең маҡсаты булып халыҡ менән осрашыу, уларҙың үтенестәрен хәл итеү тора. Күреүегеҙсә, һорауҙар күп, яуап табып ҡына ѳлгѳр. Беҙ башлыса проблемаларҙы хәл итмәйбеҙ, кешегә унан нисек сығыу юлдарын күрһәтәбеҙ. Хәлебеҙҙән килгән осраҡта ярҙам да итеп ебәрәбеҙ. Бѳгѳнгѳ үтенестәрҙең барыһы ла иҫәпкә алынды. Уларҙың күбеһе артабан хәл ителеү ѳсѳн урындағы Хеҙмәт һәм халыҡты социаль яҡлау идаралығына тапшырылды. Үтенестәрҙең үтәлешен шәхсән контролдә тотасаҡмын,—тине министр урынбаҫары.


Бөгөн йәйге биатлон буйынса донъя чемпионаты асыла // Йәмғиәт | новости башинформ.рф\nБөгөн йәйге биатлон буйынса донъя чемпионаты асыла\n10:22, 19 сентября 2012 Йәмғиәт\n19 сентябрҙә йәйге биатлон буйынса донъя чемпионаты асыла. Уны асыу тантанаһы «Биатлон» спорт комплексында Өфө ваҡыты менән 19.30 сәғәттә башлана.\nБашҡортостан юлдаш телевидениеһы барлыҡ ярыштарҙы ла тапшырасаҡ. Көйәрмәндәр тапшырыуҙарҙы телевизорҙан ғына түгел, рәсми сайттан да он-лайн режимда ҡарай аласаҡ. Йәйге биатлон буйынса донъя чемпионатынан тапшырыуҙы 46 илдә ҡараясаҡтар.\nЯрыштарҙа 17 ил спортсылары ҡатнашасаҡ. Улар араһында билдәле сит ил биатлонсылары бар: Украинанан Наталья Бурдыга һәм Вита Семеренко, Австриянан Алексей Альмуков, Ҡаҙағстандан Галина Вишневская һәм Рәсәй йыйылма командаһы лидерҙарының береһе Антон Шипулин. Шулай уҡ Максим Чудовтың ҡатнашыуы көтөлә. Халыҡ-ара ярыштар программаһында: ҡатнаш эстафета, спринт, персьют.\nЙәйге биатлон буйынса донъя чемпионатынан тапшырыуҙар теҙмәһе:\n19.30 — чемпионатты асыу тантанаһы\n10.50-12.30 — ҡатнаш эстафета (юниоркалар, юниорҙар)\n14.50-16.30 — ҡатнаш эстафета (ҡатын-ҡыҙҙар, ир-егеттәр).\n22 сентябрь — спринт\n10.50-13.00 — спринт (юниоркалар, ҡатын-ҡыҙҙар)\n14.50-16.45 — спринт (юниорҙар, ир-егеттәр)\n23 сентябрь — персьют\n9.50-12.00 — персьют (юниоркалар, ҡатын-ҡыҙҙар)\n13.20-15.30 — персьют (юниорҙар, ир-егеттәр).\n23.45 — чемпионатты ябыу тантанаһы.


“Вә шул Ҡаҙан шәһәрендә күб йортларында бина ҡылдылар. Моның бәғдендә башҡортлар Ҡаҙанның шәреҡ тарафындан дүрт руғлар бер хисабдагы яҡшы кемсәнәләрен ул чар Иванғә ебардилар. Килмакләрени үзи дә тәләб ҡылған иде. 1-че ҡаюләрдан Үсәргән руғындан Бикбау кеназ. 2-че Бөрйән руғындан Иске би кеназ. 3-че Ҡыпчаҡ руғындан Мешавле Ҡараҡужаҡ кеназ. 4-че Тамьяндан Шагали Шағман кеназ”.\n(“Бөрйән, ҡыпсаҡ, үҫәргән һәм тамъян башҡорт ырыуҙары шәжәрәһенән”.\n“Башҡорт шәжәрәләре”. Төҙ. Р.Ғ. Кузеев. Баш. китап изд. Өфө. 1960. 71-се бит.)\nЙәш зоотехник үҙе ҡорған фермаға һөйөндө. Ҡоҙасалар алсаҡ халыҡ, Хәниф Ғафаров һарайҙар буйлап йөрөй. Бер йыл эсендә Оҙонтал күле ярында ауыл үҫеп сыҡты, хәҙер һауынсылар шунда төпләнеп йәшәй. Яҙғы ташҡында Мәғҙәндән өҙөлөп ҡалһалар ҙа, бирешмәйҙәр. Ташҡын ҡайтҡас та тормош тағы үҙ ыңғайына яйлана.\nЙәш зоотехниктың ҡолағына кемдеңдер “йәйләүгә сығайыҡ, боронғоса” тигәне эленеп ҡалды. Һауынсыларҙың береһе теленән ысҡынған ошо һүҙ күңеленә ятты. Этҡаҙған уяһы электән ымһындыра ине. Йәмле урын, кеше аяғы баҫмаған тапҡырҙар. Ә тирәләй – туғайҙар, тәрән йырындары малға иркен.\nРУХЫМ МЕНӘН ҠАЯЛА МИН ҺАМАН\nТашты соҡоп яһаған да ҡаҙан,\nСәсрәмәһен тиеп ут яҡҡан\nҠәҙерләнгән алҡын ут-ялҡын.\nҺәр йөрәктә Миһырбандың уты –\nУртаҡ оло-кесеһенә осҡон.\nШул осҡондан дарман, дәрт-көс алып,\nБЕР СЕР БЕЛӘМ\nЙәштәр күҙе осҡорораҡ инде –\nШәберәк һәм асығыраҡ күрә.\nӘ өлкәндәр тәрәнерәк ҡарай,\nТөптәнерәк уйлай шуға күрә.\nШаяртыуың тоҙһоҙ булһа,\nУны әйтмәй ҡала бел;\nШаяртыуың тоҙло булһа,\nКүләмендә сама бел.


Иҫке Кәстәй — Башҡорт Википедияһы\nИҫке Кәстәй ауыл Советы, Баҡалы районы һәм Бакалинская волость[d]\nИҫке Кәстәй (рус. Старокостеево) — Башҡортостан Республикаһының Баҡалы районындағы ауыл. 2010 йылдың 14 октябренә ҡарата халыҡ һаны 430 кеше. Почта индексы — 452659, ОКАТО коды — 80207851001.\n2010 йыл 14 октябрь 430 208 222 48,4 51,6\nКарманов Афанасий Георгиевич (18.01.1907—23.06.1941), хәрби хеҙмәткәр, 1939—40 йылдарҙағы совет‑фин һуғышында ҡатнашҡан һәм Бөйөк Ватан һуғышында батырҙарса һәләк булған осоусы, эскадрилья командиры, капитан. Советтар Союзы Геройы (1942, үлгәндән һуң).\nИҫке Кәстәй // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9. (Тикшерелеү көнө: 8 ғинуар 2019)\nhttps://ba.wikipedia.org/w/index.php?title=Иҫке_Кәстәй&oldid=858910 ҡабул ителгән\nБыл бит һуңғы тапҡыр 13:11 8 ғинуар 2019 үҙгәртелгән.


Ҡалта ауылы йәмле Юшатыр йылғаһы буйындағы тауҙа урынлашҡан. Ауылдың килеп сығыуы бик ҡыҙыҡлы. Ололар һөйләүенсә, ул XIX быуаттың беренсе яртыһында барлыҡҡа килгән. Ырымбур ҡалаһына барышлай, тау башынан йондоҙ һымаҡ балҡып торған ауылды күрергә мөмкин. Ул да булһа - Ҡалта ауылы. «Ҡалта» һүҙе бер нисә мәғәнәне аңлата:\nӘ тарихы былай:бер ҡарт ошо ерҙәрҙән үтеп барғанда үҙенең ҡалтаһын (ҡылыс һауытын) төшөрөп ҡалдырған, имеш. Ҡайһы бер мәғлүмәттәр буйынса, икенсе төрлө аңлатма бар. Ҡалта ауылын урыҫ кенәзе Иван Калита хөрмәтенә шулай атағандар. 1919 йылға тиклем ауыл ике өлөшкә бүленгән булған: Иҫке Ҡалта һәм Яңы Ҡалта. Ул ваҡытта ауылда 602 кеше йәшәгән. Ә бер нисә йылдан ике яҡ бергә ҡушылып, ҙур Ҡалта ауылы барлыҡҡа килгән. \nЯңы Ҡалта // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9. (Тикшерелеү көнө: 5 октябрь 2019)\nhttps://ba.wikipedia.org/w/index.php?title=Яңы_Ҡалта&oldid=911760 ҡабул ителгән\nПоследний раз редактировалась 5 октябрь 2019 в 17:58\nБыл бит һуңғы тапҡыр 17:58 5 октябрь 2019 үҙгәртелгән.


«Киске Өфө» гәзитенең сайты - ҮҪЕШӘЙЕК, КАМИЛЛАШАЙЫҠ! - 2018 - Мәҡәләләр\nӘллә олоғайыу касафаты, һуңғы йылдарҙа милләт яҙмышына байҡау яһап, атай-олатайҙарыбыҙ өлгәшкән уңыштарға ҡыуанып-ғорурланып, уңышһыҙлыҡтарының сәбәптәрен эҙләп, бик көйгәләккә әйләнеп киттем әле.\nСалауат батырыбыҙға ла: "Шул тиклем талантың була тороп, башҡорт башын арттырып, үҙ балаңды үҙең тәрбиәләү менән мәшғүл булыу урынына, йәп-йәш көйөнсә ятаһың сит-ят ерҙәрҙә. Урыҫ менән килешеүҙең бүтән сараһын тапманыңмы ни?" - тип һуҡранып та алғылайым. Урыҫ тәрбиәләгән балаң башҡорт рухында үҫмәй бит инде ул, тип тә ебәрәм ҡайсаҡ. Халҡыбыҙ үҙ ерҙәре, үҙ Ватаны өсөн көрәшкәнен аңлаһам да, был ихтилал-яуҙар башҡорт һанын да кәметкән шул, баш эймәйем, тип, күпме баш һалынған. 1812 йылда француздар менән һуғыш ваҡытында ни уйлап 28 полк ебәрелде икән? Әйтерһең дә, шул уҡ илдә йәшәп ятҡан ил һаҡлаусы башҡа халыҡ бөткән. Бына ошо фекерҙәрем менән уртаҡлашҡым килгәйне.\nАлтын урталыҡ ҡайҙа һуң? Башҡорт башын нисек именлектә һаҡлап алып ҡалырға? Ни хәл итәһең - яугирлыҡ ҡаныбыҙҙа, тип, һәр яуға күкрәк киреп, бар халыҡтан да алданыраҡ ташланһаҡ, бөтөнләй кәмеп китмәҫбеҙме? Бындай батырлығыбыҙ икенселәр файҙаһына булып ҡуйһасы?..\nҺуңғы айҙарҙағы тел тураһындағы көсөргәнешле ваҡиғаларҙан һуң, ни сәбәптәндер, көсөм етмәҫтәй ошондай һорауҙарға яуаптар эҙләп аҙапланам. Телдең юғалыу-юғалмауы тураһында һүҙ сығарһалар ҙа уйҙарым менән милләтебеҙҙең кәмеү-кәмемәүенә бәйле фекергә әйләнеп ҡайтам. Яр аҫтынан яу сыҡҡан, тигәндәй, йә бер сәбәбе, йә икенсеһе сығып ҡына тора. Бөгөн дә егеттәребеҙ үҙ республикабыҙҙан ситтә, бөтөнләй сит тарафтарҙа барған һуғыштарҙа баш һала. Ниндәй фиҙаҡәрлек һуң был, тип аптырайым. Эшкинмәгәндәренә ғаилә лә, бала ла, Ватаны ла, теле лә кәрәкмәй, түбәгә төкөрөп ята бирә, ә бына тигән аҫылдары баш һала. Ваҡыт үтә бара ошо эшкинмәгәндәргә көн ҡала күрмәһен, Аллаһым үҙе һаҡлаһын халҡымды мәкерлеләрҙән, ялҡауҙарҙан. Ундайҙарҙан тыуып, ата һөйөүе күрмәгән баланан ни көтмәк кәрәк тә, Ватаныңа, телеңә һөйөү нисек өмөт итмәк кәрәк...\nҺәр ауыр уйҙың аҙағында эшлекле тәҡдим дә булырға тейеш бит әле. Ошо прицибымдан сығып, гәзит уҡыусыларға үҙ фекеремде еткереп ҡуяйым. Һөнәрем буйынса уҡытыусы булараҡ, философия дәрестәрендә (йә класс сәғәттәрендә) уҡыусыларҙы ошо темаға яҡынайтып фекер йөрөтөргә, йүнәлеш бирергә, фәлсәфә ҡорорға өйрәтергә кәрәктер, тип уйлайым. Ир-атһыҙ ғаилә юҡ, тимәк, тел юҡ, тел булмағас, Ватаның юҡ һ.б. тигәнде егеттәребеҙ мәктәп йәшендә үк аңлап, үҙҙәрен Ватан өсөн "ҡорбанлыҡ" тип түгел, ғаиләһе өсөн терәк-таяныс булып үҫһендәр ине. Онотмаһағыҙ, ошоға тиклем беҙ ғаилә ҡиммәттәренә иғтибар ҙа бүлмәй, ир-ат - ил һаҡсыһы тигән һүҙҙәрҙе бала мейеһенә күберәк тылҡып, ил өсөн, ер өсөн барыһынан да алдараҡ баш һалыу башҡортлоҡ тип аңлата килә инек. Халҡыбыҙҙың кәмеүенең бүтән сәбәптәре - ир-егеттәрҙең, ҡатын-ҡыҙҙарҙың яңғыҙлығы, эскелек һәм башҡа сәбәптәр тураһында бөгөн генә түгел, һәр гәзит һайын һәм һәр ерҙә тигәндәй һүҙ алып барыла. Хөрмәтле гәзит уҡыусылар, һеҙҙең фекерҙәрегеҙҙе лә белге килә, бәлки, үҙегеҙҙең дә эшлекле тәҡдимдәрегеҙ барҙыр? Төҫ-ҡиәфәтебеҙ Аллаһы Тәғәлә тарафынан бирелһә лә, аң кимәлебеҙҙе үҫтереү Уның тарафынан үҙебеҙгә йөкмәтелгән бит. Шуның өсөн, үҫешәйек, камиллашайыҡ, тигәнгә ниндәй фекер ҡушырһығыҙ?\nЯҙылған: 20.03.18 | Ҡаралған: 185


27 Ноябрь 2017, 12:14\nРуль артындағы ир артта бәүелеп кенә иҙрәп йоҡлап киткән балаларына, янында һөйкөмлө йылмайып ултырған кәләше Зөмәрәгә яратып күҙ һалды ла, магнитоланан талғын ғына ағылған “тәмле” көй ыңғайына уйҙарына бирелде…\nНисәмә йылдар тыуған ауылына аяҡ баҫмаған Замирҙың нишләптер быйыл фәҡәт һабантуй мәленә ҡайтҡыһы килде. Телефондан был ниәтен әсәһенә әйткәс, теге яҡ башта һөйләшкән арала уның һиҙҙермәҫкә тырышып мыш-мыш илағанын тойҙо… Руль артындағы ир артта бәүелеп кенә иҙрәп йоҡлап киткән балаларына, янында һөйкөмлө йылмайып ултырған кәләше Зөмәрәгә яратып күҙ һалды ла, магнитоланан талғын ғына ағылған “тәмле” көй ыңғайына уйҙарына бирелде…\n…Аңлай ул әсәһен, уның сал сәстәре араһында Замирҙың ағартҡаны күберәк. Гөлсимә апаһы бала саҡтан ғаиләгә әллә ни бәлә һалмай үҫте, мәктәптә тырыш, баҫалҡы ине, унан район үҙәгендәге һөнәрселек училищеһында ашнаҡсыға уҡыны ла, Себер тарафтарына юлланды. Шунда үҙ парын табып, оя ҡорҙо, үҙе кеүек шым еҙнәһе менән тауыш-тынһыҙ, ҡыҙ менән малай үҫтереп йәшәп тик ятты. Ә бына һәр ғаиләнең бәләле балаһы була, тигәндәй, әсәһе Зөлфиәгә эскән ир менән малай тәрбиәләүе еңелдән булманы. Иҫерек иренең көн-төн тыныслыҡ бирмәй ҡаңғыртыуынан әсә сабыйын ваҡытынан алда тапты, ҡаҡса, бәләкәй кәүҙәле улы йыл әйләнәһенә насарлау булды, йыш һыуыҡ тейҙерҙе, уның араһында тиктормаҫ холҡо арҡаһында бер нисә тапҡыр аяҡ-ҡулын һындырып интекте. Етмәһә, эскесе атаһының ҡыланыштарынан ғәрләнеп, мәктәптә малайҙарҙың үсектереүенән биҙәрләп, уҡыуға бармай йөрөгән саҡтары ла булды. Һай, уйлай китһәң, уйылып китерһең! Эсһә, бәйҙән ысҡынған эт кеүек шашҡан атаһының ҡыш уртаһында балаларын бесәй балалары кеүек көрткә алып сығып елләүҙәре, әсәһенең сеңләп илауы, яңғыҙ йәшәгән Хәтирә әбейҙең өйөнә барып инеп, мейес буйындағы ҡаҡ һикелә бер-береһенә һыйынып йоҡлап китеүҙәре… Иртән ҡурҡа-ҡурҡа ғына шым ҡайтып, шар асыҡ ишекте ябып, аҡ мейескә утын яға һалып ебәреүҙәре… Әсәһенең һыуыҡта һулып ҡалған шау сәскә гөлдәрен йәлләп һыйпап тороуы… Кис еткәнсе йоҡлап, айныған атаһы Фәриттең ғаиләһенең күҙенә ҡарарға ҡурҡып, “Һурпа, һурпа кәрәк” тип мыңғырлап, Зөлфиәһенә берәй тауыҡты һуя һалып тоттороуы, иртәгәһенә әсәһе менән атаһының ҡабат һәүетемсә донъя көтөп алып китеүе…\nЙылдар үтә торҙо, балта оҫтаһы Фәрит тә эсеү-ашау хаҡына тирә-йүн халҡына бушлай мунса, өй, башҡа ихата ҡаралтыларын эшләп биреп, самаһыҙ тәмәке көйрәтеүе, төш һыуҙы йотлоғоп эскән башмаҡ кеүек араҡы-сәмәйҙәрҙе һемереүе арҡаһында тәүге ҡар яуғанда тыҡрыҡ буйында йоҡлап, һыуыҡ тейҙереп, шунан шәбәйә алмай теге донъяға китеп барҙы…Тыныс йәшәргә ирек бирмәгән аталарынан ҡапыл ҡотолоуҙан балалары ҡыуанырғамы, ҡайғырырғамы икәнлеген дә белмәй миңрәүләнде, әсәләре Зөлфиәнең һығылып төшөп илауына аптырап ҡараны… Йәшлек парын йәшел йыландан ҡотҡара алмаған ҡатындың йәне ни дәрәжәлә әрнеүен бары Аллаһы Тәғәлә генә белә ине…\nАтаһының ғибрәттәренән һабаҡ алып үҫкән Замир эсеү-тартыуҙан йыраҡ торҙо, әсәһен тыңлап йәшәне, әммә әрме хеҙмәтенән көйрәтергә өйрәнеп ҡайтты. Һуңғы йылдары спорт менән яҡшы ғына шөғөлләнеп, егет һомғолланып, күкрәкләнеп, олпатланып китте, һәр саҡ яҡты йөҙө, ипле һүҙе арҡаһында йәштәр араһында абруй ҡаҙанды. Күп балалы ғаиләнән булған сибәр ҙә, бөхтә лә Сәлимә менән башҡаларҙы һоҡландырып, көнсөлдәрҙе көнләштереп дуҫлашып, йөрөй башланылар. Замирҙың әсәһе менән ҡыҙҙың ата-әсәһе лә йәштәрҙең мөхәббәтенә арҡыры төшмәне, күңелдәренән фатиха бирҙе. Йәмле йәй етеүгә йылдам рәүештә туйға әҙерлек башланды. Их, тормош һин тигәнсә генә барһа икән! Иҫтә. Барыһы ла әле генә булған кеүек асыҡ күҙ алдына килә!\n…Замир башы шаңҡыуына түҙә алмай уянып китте лә ҡапылғара үҙенең ҡайҙа ятыуын аңлай алмай торҙо. Бәй, был ни әсәһенең иҫке келәте түгелме ни, тирә-йүндә донъя кәрәк-ярағы тулып ята: бер мөйөшкә көрәк-һәнәк һөйәлгән, икенсе мөйөштә туҙа төшкән ботинка, итек, калуш өйөлгән, стеналағы ҡаҙауҙарға алама бишмәт, куртка эленгән, ситтәрәк тишек машина тәгәрмәстәре ята… Келәт-келәт инде, ә Замир нишләп ята һуң бында?! Егет өҫтө-башын ҡағып ишеккә йүнәлде, уныһы тыштан ни менәндер терәтелгән булып сыҡты. Кесе ярауы ҡыҫтаған Замир көслө ҡулдары менән этеп, төртөп, аяҡтары менән тибеп, ишекте асыуға иреште. Сыҡҡан ыңғайы бәҙрәфкә йүгереп инеп китте.\nБаш, баш шул тиклем дә ауыртыр икән, етмәһә, тәне лә ҡаҡшаған… Егет ишек алдындағы ҡулйыуғыста оҙаҡ итеп шаптырлап йыуынды ла әкренләп зиһене асыла барыуын тойҙо. Көн дә кискә һарҡҡан икән, эңер ҙә төшөп килә… Ҡапҡаны шығырлатып асып инеп килгән дуҫы Кәримде күреүгә барыһын да хәтерләне… Иптәш егете уға иһә бар хәл-торошто тасуирлап һөйләп бирҙе…\n…Яусылау, никах – барыһы ла күркәм үтте. Туй көнөндә лә ҡояш шундай сағыу йылмая ине. Мәжлескә ярты ауыл тигәндәй саҡырылған. Ҡунаҡтар йәштәргә бәхет теләп телмәр һөйләне, бүләк һалды, дәртлеләр йыр һуҙҙы, таҡмаҡ әйтте, бейергә төштө… Табында ултырыусылар ҡыҙғандан ҡыҙа барҙы… Өлкәндәр өҫтәлдең бер башында байрам итһә, урта төштәр бер тирәгә тупланды. Йәштәр үҙҙәренсә ҡыланды… Замир янына ваҡыты-ваҡыты менән килеп “Әйҙә, бажа, берҙе тотайыҡ!” – тип иҫерек Рәсүл мыжыны, “Кейәү, әйҙә, эсәйек” тип бер нисә ҡайнағаһы килеп киткеләне, ҡыҙ яғынан йылмаяҡ Нәйлә еңгә мөлдөрәмә тулы рүмкәле батмусын уйнатып, ярты сәғәттәй кейәү менән кәләш алдында бейеп торҙо. Уйын уйнатыусылар кәләште уртаға сығарып, “Һин хәҙер ир ҡатыны булдың!” тип алдына алъяпҡыс, башына яулыҡ бәйләнеләр, ир-ат “Һин хәҙер ир!” тип Замирҙы күмәкләп күккә сөйҙө… Яңғырап торған дәртле көй, ҡатын-ҡыҙҙың шырҡ-шырҡ көлөүе, ир-аттың һаһылдауы, әллә нисәмә мәртәбә күккә сөйөлгән Замир аяҡтары ергә тейеүгә башы әйләнеп китте. “Аһ, кейәү, тулҡынланыуҙан хатта ауыҙың кибеп киткән шикелле, мә, һут булһа ла уртла!” тип стакан һуҙып торған Самиғә еңгәнең һүҙен йыға алмай төп күтәрә эсеп ҡуйҙы. Шунда уҡ башына ҡан йүгерҙе. Ауыҙы йырылды, стаканда һут түгел, коньяк булыуын да аңланы, әммә һис асыуланғыһы килмәне, заманса бейеүҙә борғоланыусылар янына ашыҡты, ҡыҙыу хәрәкәттәр яһап, бейей башланы, көй ыңғайына хатта һыҙғырып ебәрҙе! Ана шунан башланды ла инде ен туйы! Замир инде тәҡдим иткәндәрен дә көтмәй өҫтәлдәге араҡы шешәһен алып морононан һемерҙе, бер яҡтан хәбәр һөйләгән Сәлимәһен, икенсе яҡтан эсмәүен ялбарған әсәһен тыңламай, ҡотороп бейеүен дауам итте. Хатта үҙен һинд киноһындамын тип хис итеп ашамлыҡ тулы өҫтәлгә менеп бейей башланы, теге башта көйҙө туҡтатҡандары өсөн асыуланып, һауыт-һабаны тибеп осорҙо. “Кейәү, алйыма” тип килеп йәбешкән иҫерек ҡайнағаларын уңлы-һуллы һалып осорҙо, ап-аҡ туй күлдәген түшенән шытырлатып йыртып ташлап, “Әйҙә, һуғышайыҡ. Кем ҡурҡмай!” тип аҡырҙы, уның артынса үҙе сәүек кеүек шыңшып илап, тигеҙлек юғалтып, аяҡ аҫтына тәгәрәне. Иҫерекле-айныҡлы халыҡ был ғибрәткә иҫе китеп һаман да шашып байрам итте, ҡамасаулап аптыратмаһын өсөн Замирҙы һөйрәкләп алып барып келәткә елләп, ишеген терәтеп ҡуйҙылар. Был хәлдәргә тешен ҡыҫып түҙгән Сәлимә йәшен кеүек тиҙлектә Замирҙың бүләген – туй фатаһын, кейемен атып бәреп, эске күлдәктә илай-илай ҡапҡаға ынтылды… Туй аҡсаһы һалынған төйөнсөктө иҫерек еңгәләрҙән тартып алған Зөлфиә был мәхшәрҙә үҙенең нисек аҡылдан шашмауына тетрәп, сеңләп кенә иланы ла иланы… “Үтә ҡыҙыл тиҙ уңа шул, бигерәк матур пар ине бит балаҡайҙар, кемдең генә күҙе тейҙе икән…” тип ҡабатланы әсә ирендәре…\n…Замир башын баҫып ҡына өйгә инде.\n– Индеңме, улым. Әйҙә. Ҡоротлап һурпа эс. Унан мунса яғып ебәрерһең. Бик ныҡ яңлыштың, улым. Хәҙер инде һуң. Сәлимә килен дә ике аяғының береһен баҫып йөрөмәһен, тигән хәбәр ебәрҙе. Дүрт аяҡлы ат та абына. Үтенесем бар. Аҡсаһын хәстәрләгәнмен, иртә таңдан юлға сығырһың, ҡалаға бар, эшкә урынлаш, кәмендә биш йылдан ғына ҡайтыуыңа ризамын, унда ла шартым бар – өйләнһәң, үҙ ғаиләңде ҡорһаң ғына. Башта ҡыйын булыр. Унан күнерһең, йә әҙәм булырһың, йә әрәм булырһың – барыһы ла үҙеңдән тора. Әсә өсөн бала ҡәҙерле. Төн йоҡламай, балаларым, тип йоҡламай йәшәгән әсәйеңдең тырышлығы бушҡа китмәһен тиһәң, башҡа һынауҙарға бирешмәҫһең.\n…Бына Замир ҡайтып килә. Йәшлек хатаһынан 10 йыл үткән. Әсәһен тыңланы ул, иҫерткес эсемлектәрҙе лә, тәмәкене лә ауыҙына яҡын килтермәне. Заводта эшләне, Зөмәрә исемле ҡыҙға өйләнде. Ҡала ситендә ыҡсым ғына йорт төҙөп инде, Сәлимә исемле ҡыҙ, Заһир исемле ул үҫтерәләр. Замирҙың күңеле тыныс. Мөхәббәт берәү генә була, башҡаны яратып булмаҫ тип моңһоуланһа ла, Зөмәрәһенә бик ғашиҡ булып алды ул. Баҡтиһәң, беренсе мөхәббәт булғас, икенсеһе лә була икән!\nКәләшенә үҙенең беренсе өйләнеү тарихын йәшермәй һөйләне ул. Әсәһенә байрамдар уңайынан посылка, мулдан аҡса ла һалып торҙо Замир, уллыҡ бурысын онотманы.\nТормош! Маңлайыңа яҙылғанды күрмәү сараһы бармы икән? Юҡтыр… Беренсе кәләшенә элек ғәфү үтенеп хат яҙғайны ҡаланан, үҙ-ара аңлаштылар. Сәлимәнең яңынан кейәүгә сығып, ике бала әсәһе булып ырыҫлы йәшәүен ишетеп тә ҡыуанды ул.\nБына ул тыуған ауыл! Яҙмыш был көндәрҙе лә күрергә насип иткән! Ҡапҡа төбөнә сығып көтөп торған ҡарт әсәһен Замир ҡәҙерләп ҡосаҡланы. Артынса Зөмәрәһе балалар менән килеп ҡушылды. Әсә йөрәге тигеҙ типте, маңлайындағы һырҙар яҙылғандай булды. Яңлышҡан, аҙашҡан балаларын әсә йөрәге лә, ғәзиз тыуған тупраҡ та һәр саҡ кисерә, ҡабул итә итә шул.


Уңғанлыҡта — бәрәкәт » Башҡортостан гәзите\n"Башҡортостан гәзите" » Йәмғиәт » Уңғанлыҡта — бәрәкәт\nУңғанлыҡта — бәрәкәт 10.12.2013 // Йәмғиәт\nРайоныбыҙҙағы тарих-тыуған яҡты өйрәнеү музейында халыҡ оҫталары әйберҙәренең "Йәрмәкәй биҙәктәре" күргәҙмәһе асылды. Экспозициялағы эштәрҙең авторы — ауылдарҙағы оҫтабикәләр. Бөтә нескәлеген иҫәпкә алып эшләнгән экспонаттар ысын сәнғәт әҫәрҙәрен тәшкил итә. Ҡатын-ҡыҙҙарҙың күбеһе, уларҙың ҡул эштәре менән район халҡы күптән таныш булһа ла, әлеге сарала яңы исемдәр ҙә байтаҡ ине.\nБындай идея күптән тыуғайны. Февралдә район ҡатын-ҡыҙҙар советы һәм Халыҡты эш менән тәьмин итеү үҙәге "Ҡатын-ҡыҙҙың мәшғүллеге" тигән темаға "түңәрәк өҫтәл" ойошторҙо. Унда ҡатнашыусылар өйҙәге хеҙмәт нигеҙҙәре менән танышты. Тиҙҙән халыҡ оҫталары әйберҙәрен һатыу күргәҙмәһе ойошторолдо. Әкренләп күргәҙмә даими эшләргә тейеш тигән фекергә килдек.\nХакимиәт башлығы урынбаҫары Татьяна Головина әйтеүенсә, һәләтле кешеләрҙе эҙләп табырға, уларҙы районда һәм тотош республикала танытырға, ижади процесҡа, файҙалы эшкә йәлеп итергә кәрәк. Элегерәк ҡул эштәре ғаиләгә ҙур файҙа килтерә торғайны. Ҡатын-ҡыҙ кейем-һалымды үҙе теккән, балаҫ, келәм һуҡҡан. Бөгөн бындай шөғөл хоббиға әүерелде. Традицион эш алымдарын яңы технологиялар менән оҫта берләштереү, заманса материалдар файҙаланыу һөҙөмтәһендә халыҡ кәсептәренә ҡыҙыҡһыныу арта бара. Әлеге экспозиция — быға асыҡ дәлил. Ҡыҙыҡһыныу бар икән, тимәк, үҫеш бар.\n— Күргәҙмә бер ай дауам итә, — ти музей директоры Гөләпәт Шәйхетдинова. — Теләге булған һәр кешене оҫтабикәләребеҙҙең эштәре менән танышырға саҡырабыҙ.\nСарала шулай уҡ оҫталыҡ дәресе үткәрелде.\nУңған оҫтабикәләр араһында Йәрмәкәй районының Әбделкәрим ауылында йәшәгән Розитта Ниғмәтуллина ла бар ине. Ул ҡул эштәре менән йәштән үк мауыға. Хаҡлы ялға сыҡҡас, ижади ҡеүәтен тормошҡа ашырыу маҡсатында художестволы сигеү менән шөғөлләнә башлаған.\n— Схемаларҙы, методик мәғлүмәтте махсус магазиндарҙан, Интернет селтәренән табам. Рамдарҙы Приюттағы оҫтахананан һатып алам, — ти Розитта Әхәт ҡыҙы. — Сигелгән картиналар өйҙө биҙәү өсөн дә бик ҡулай, шулай уҡ яҡындарыма яҡшы бүләк тә.\nФәйрүзә Солтанова Ҡыҙыл Яр ауылында йәшәй. Йәш саҡта ирҙәр һөнәрен үҙләштереүҙән ҡурҡмай. Ул — 6-сы разрядлы токарь. Балалары менән декрет ялында булғанда сигеү менән мауыға. Хәҙер уның йортон ҡулдан сигелгән Ҡөрьән сүрәләре биҙәй.\nЙәрмәкәйҙәге Роза Ибраһимова һигеҙ йыл элек сәйлән менән бәйләү серен үҙләштергән. Эш урынын алмаштырыу ҙа быға этәргес булғандыр, моғайын. Роза Рауил ҡыҙы үҫмерҙәр клубына тәрбиәсе булып эшкә килә, ошонда балаларҙан яңы һөнәр өйрәнә, һуңыраҡ махсус әҙәбиәт һәм Интернет ярҙамында оҫталығын камиллаштыра.\nГөлназ Сәлимгәрәева үҙе эшләгән сәс ҡыҫтырғыс, төйрәмес (брошка), резинка кеүек әйберҙәрен ҡыуанып-шатланып туғандарына, яҡындарына, таныштарына бүләк итә. Ул атлас таҫмалар ярҙамында сигеү, Канзаш стилендәге төрлө биҙәүестәр эшләү менән мауыға.\nЯңы Николаевка ауылынан Алевтина Журавлева һөнәре буйынса тегенсе. Өҫтәүенә селтәр ырғағы менән бәйләү буйынса ысын оҫта ла ул. Ҡул эштәрен машинала бәйләнгәндән айырыу мөмкин түгел. Һәр эшенә күңел йылыһын һала. Уның Мәскәүҙәге Халыҡ ижады күргәҙмәһендә әүҙем ҡатнашҡаны өсөн район ҡатын-ҡыҙҙар cоветы Президиумының Почет грамотаһы менән бүләкләнеүе лә осраҡлы түгел.\nАвтор: Ынйы ШАФИҠОВА, райондың ҡатын-ҡыҙҙар советы рәйесе.\nРайон: Йәрмәкәй районы.


Башҡортостанда Телдәр фестиваленең тарихы 2010-сы йылдың октябрендә башлана. Ул саҡта фестивалдең буласаҡ ойоштороусылары – Башҡорт дәүләт университеты вәкилдәре – Чебоксар ҡалаһында үткәрелгән XV Халыҡ-ара телдәр фестиваленең татыу һәм ҡыҙыҡлы мөхитендә булыу бәхетенә ирешә. Ике көндә бай мәғлүмәт һәм ыңғай тәьҫораттар туплап ҡайтҡас та, фестивалде Өфөлә үткәреү теләге тыуа. Был фекер нигеҙле лә, сөнки Башҡортостанда йөҙҙән ашыу милләт вәкилдәре берҙәм, татыу йәшәй. Шулай итеп 2011-се йылдың майында Башҡорт дәүләт университетында Башҡортостанда I Халыҡ-ара телдәр фестивален үткәреүгә әҙерлек башлана. Юғары уҡыу йорто етәкселегенең был башланғысты күтәреп алыуы фестиваль ойоштороусыларын ҡыуандырып, дәртләндереп ебәрә. Шул уҡ ваҡытта лингвистик фестивалде үткәреү буйынса БР-ҙың ЮНЕСКО эштәре буйынса комитеты һәм Башҡортостандың Мәғариф министрлығынан ризалыҡ алына. Беренсе фестивалде Халыҡ-ара татыулыҡ һәм килешеү көнөндә үткәреү тураһында ҡарар ҡабул ителә. Шулай итеп тәүге Телдәр фестивале 2011-се йылдың 23-24-се сентябрендә үткәрелә һәм традицион форматта 43 тел тәҡдим итә. Фестиваль Өфө, Салауат, Стәрлетамаҡ, Нефтекама, Мәскәү ҡалаларынан, Ҡаҙағстан, Болгария, Ҡытай, Германия, Нидерландтар, Армения, Вьетнам һәм бер нисә Африка илдәренән 88 ҡатнашыусыны йыя. Улар араһында студенттар, мәктәп уҡыусылары, аспиранттар, юғары уҡыу йорттары уҡытыусылары, мәҙәни-ағартыу һәм тел ойошмалары вәкилдәре була. Фестивалдең төп йөкмәткеһен 25 минутлыҡ дәрес-презентациялар тәшкил итә. Уларҙа теге йәки был телдең яңғырашын ишетеү, төҙөлөшөнөң үҙенсәлектәрен, уның тарихы хаҡындағы мәғлүмәттәрҙе белеү, шул телдә бер нисә һүҙбәйләнеште ятлау мөмкин була. Ғәҙәттәгесә, бындай презентациялар бер үк ваҡытта бер нисә аудиторяила үткәрелә, һәр ҡатнашыусы теләгән маршрутын һайлай ала. Аудиторияларҙың аҙ булыуы сәбәпле ҡатнашыусылар алты секцияға бүленә: «Башҡортостан халыҡтары телдәре», «Славян горницаһы», «Көнсығыш телдәр карауаны», «Инглиз ҡунаҡ бүлмәһе», «Европа телдәре берләшмәһе», «Донъя телдәренең төрлөлөгө». Телдәрҙе презентациялау марафоны фестивалде ябыу тантанаһы, ҡатнашыу тураһында сертификаттар һәм иҫтәлекле бүләктәр тапшырыу менән тамамлана. Ойоштороусыларҙың һәм фестивалдә ҡатнашыусыларҙың энтузиазмы һәм БР-ҙың ЮНЕСКО эштәре буйынса комитеты ярҙамы менән фестиваль халыҡ-ара форум статусын ала. ЮНЕСКО эштәре буйынса комитет был матур сараны Өфөнөң юғары уҡыу йорттары нигеҙендә һәм мәктәптәрҙә йыл һайын үткәрергә ҡарар итә. Мәктәп уҡыусылары өсөн фестиваль үткәреү идеяһы 2012 йылдың 21-се февралендә үк тормошҡа ашырылды ла. 39-сы һанлы гимназия нигеҙендә 20 мәктәп ҡатнашлығында үтте Фестиваль. Халыҡ-ара туған телдәр көнөнә бағышланды ул. Шул уҡ йылда фестиваль үткәреү эстафетаһын М. Аҡмулла исемендәге Башҡорт дәүләт педагогия университеты ҡабул итте. Башҡортостандағы II Халыҡ-ара телдәр фестивале 29-30 сентябрҙә үткәрелде һәм Халыҡ-ара тәржемәселәр көнөнә тура килде. Фестивалгә 400-гә яҡын кеше йыйылды. Байрамдың төп саралары беренсе көндә үткәрелде. 35 телдең презентациялары менән республиканың башҡалаһынан, шулай уҡ Салауат, Сибай, Благовещен, Мишкә, Дәүләкән, Бәләбәй, Дүртөйлө, Стәрлетамаҡ, Нефтекаманан; Мәскәү, Иркутск, Ульяновск, Силәбе, Түбәнге Тагилдан; Ҡаҙағстан, Украина, Германия, Армения, Вьетнамдан һәм тағы ла бер нисә илдән ҡатнашыусылар сығыш яһаны. Презентациялар бер үк ваҡытта ете аудиторияла үткәрелде һәм түбәнге секцияларға бүленде: «Халыҡ-ара аралашыу телдәре», «Башҡортостан Республикаһы халыҡтары телдәре», «Европа телдәре берләшмәһе», «Славян горницаһы», «Тарих һәм мәҙәниәт көҙгөһө булараҡ тел», «Донъя телдәре төрлөлөгө», «Телдәр һәм мәҙәниәттәр диалогы». II фестивалдә ғәҙәттәге презентациялар тел ғилеме һәм илдәр өйрәнеү фәне буйынса фәһемле лекциялар менән аралаштырылды. Шуныһы ҡыуаныслы: улар күпселек ҡунаҡтарҙа ҙур ҡыҙыҡһыныу уятты.Фестивалдең икенсе көнөн мәҙәни программа дауам итте. Ҡатнашыусыларға һәм ойоштороусыларға иҫтәлекле сертификаттар тапшырыу менән тамамланған ябыу тантанаһынан һуң, барлыҡ теләк белдереүселәр өсөн Башҡортостандың башҡалаһы буйынса экскурсия ойошторолдо.\nКиләһе Башҡортостандағы III Халыҡ-ара телдәр фестивален Өфө дәүләт нефть техник университеты ҡабул итәсәк.\nБашҡортостанда Халыҡ-ара телдәр фестивале тураһында ҡағиҙә (һаҡлап алып ҡалырға)


13 Апрель 2018, 15:43\nӨФӨ, 2018 йыл, 13 апрель. /«Башинформ» мәғлүмәт агентлығы, Ләйлә Аралбаеваа/. 22-24 апрелдә Өфөлә Татарстан Республикаһы башҡорттары мәҙәниәте көндәре уҙғарыла.\nБашҡортостандың Халыҡтар дуҫлығы йортонан хәбәр итеүҙәренсә, ҡунаҡтарҙы бай программа көтә. Унда ҡала музейҙары, мәҙәниәт учреждениелары, мәғариф ойошмалары һәм иҫтәлекле урындары буйлап экскурсиялар, Татарстан Республикаһының рәсми делегацияһы ағзаларының киң мәғлүмәт саралары хеҙмәткәрҙәре менән осрашыуы ҡаралған. Туғандаш республиканың делегацияһында — 50 кеше.\n23 апрелдә Башҡортостандың Милли музейында «Рәсәй Федерацияһы төбәктәрендә башҡорттар: үткәнебеҙ, бөгөнгөбөҙ һәм киләсәккә пландар» түңәрәк өҫтәлен үткәреү күҙаллана.\nШулай уҡ М. Ғафури исемендәге Башҡорт дәүләт драма театрында Татарстан башҡорттары сәнғәт оҫталарының гала-концерты була.\n«Башҡортостанда Рәсәй төбәктәре башҡорттары мәҙәниәте көндәрен уҙғарыу изге йолаға әүерелде. Проектта Силәбе, Ырымбур, Һарытау, Һамар, Свердловск өлкәләре һәм Пермь крайы башҡорттары ҡатнашты ла инде», — тип хәбәр итте Халыҡтар дуҫлығы йорто директоры Азат Ибраһимов.\nТеги:мәҙәниәт көндәретөбәк-ара хеҙмәттәшлек


7(2011) » Страница 2 » "Йәшлек" гәзите\nГазета "Йәшлек" » Облако тегов » 7(2011) » Страница 2\nНовости / Башҡортостан // 29-01-2011, 12:00\n– Башҡортостан күп милләтле халҡы менән бай һәм көслө. Төбәктә инде нисәмә быуат башҡорт, рус, татар, сыуаш, мари, удмурт, мордва һәм башҡа халыҡтар бер ғаилә булып йәшәй. Республикала дуҫлыҡтың ҡәҙерен яҡшы аңлайҙар. Шуға ла бер-беребеҙҙең шатлығын уртаҡлашып, кәрәк саҡта ярҙам ҡулы һуҙырға әҙер торабыҙ. Тарихына, мәҙәниәтенә тоғролоҡ һаҡлаған, телен онотмаған халыҡ бер ҡасан да юғалмаясаҡ. 1996 йылда ойошторолған милли-мәҙәни үҙәк нәҡ ошо бурысты үтәүҙе маҡсат итеп ҡуя ла инде. Беҙҙең ошо ынтылышыбыҙ республикала төрлө яҡлап үҫтерелә. Ғөрөф-ғәҙәттәребеҙҙе, халҡыбыҙҙың боронғо кәсептәрен тергеҙеү өсөн бик күп эш башҡарыла, мөмкинлектәр тыуҙырыла. Халҡыбыҙҙың оҫталығын – ҡул эштәрен район, республика кимәлендә ойошторолған күргәҙмәләрҙә күрергә мөмкин....\nЭкономика // 29-01-2011, 11:55\nЯңы йылдан һуң хаҡтар артыуы барыһын да борсоуға һалды. Ил башлыҡтары халыҡтың эш хаҡын, пенсияларын күтәреү сараларын күрһә лә, баҙарҙағы хаҡтарҙы бер кем ауыҙлыҡлай алмай. Ә ҡиммәтселек тәү сиратта халыҡтың аҙ тәьмин ителгән ҡатламының кеҫәһенә һуға. Хаҡтар артыуы кемгә нисек йоғонто яһаны икән? Ошо һорау менән беҙ бер нисә кешегә мөрәжәғәт иттек....\nКЕШЕ НИМӘ АШАРҒА ТЕЙЕШ?\nЭкономика // 29-01-2011, 11:53\nҮкенескә күрә, быйыл ҡоролоҡ Башҡортостанда ғына түгел, планетаның байтаҡ илендә күҙәтелде. Ҡоролоҡтан тыш, төрлө тәбиғәт катаклизмдары ла кешелеккә ҙур зыян килтерҙе. Донъя баҙарына иң күп бойҙай сығарыусы Австралияны, кофе, какао, шәкәр һатыусы Бразилияны һыу баҫыуы хаҡтарҙың артабан да артыуына килтерәсәк, тигән фекер уята....


Бүздәк районында үҙҙәренең энциклопедияһы менән таныштырҙылар // Йәмғиәт | новости башинформ.рф\n8:49, 27 сентября 2021 Йәмғиәт\nБүздәк районы мәҙәниәт һарайында төбәк энциклопедияның исем туйы уҙҙы, тип хәбәр итте Бөтә донъя башҡорттары ҡоролтайы.\nБүздәк районы тураһында киң күләмле белешмә «Башҡорт энциклопедияһы» дәүләт учреждениеһы белгестәре тарафынан «Рәсәй милләттәренең берҙәмлеген нығытыу һәм Башҡортостан халыҡтарының этно-мәҙәни үҫеше» дәүләт программаһы сиктәрендә әҙерләнде.\n«Бүздәк районы — беҙҙең тыуған яғыбыҙ, яҙыусы һәм шағирҙар, композиторҙар һәм рәссамдар, педагогтар һәм табиптар, ауыл хужалығы, мәҙәниәт хеҙмәткәрҙәренә бай төбәк. Бик күп һәләтле, талантлы шәхестәр үҙен ошо Бүздәк еренән сыҡҡан», — тине Бүздәк районы хакимиәте башлығы Азат Арыҫланов.\nХакимиәт һәм Бөтә донъя башҡорттары ҡоролтайы урындағы тарихсыларҙы һәм тыуған яҡты өйрәнеүселәрҙе баҫманы әҙерләүҙә әүҙем ҡатнашҡаны өсөн рәхмәт хаттары һәм бүләктәр менән билдәләп үтте. Сараны Бүздәк районының ижади коллективтары сығыштары биҙәне.\nКитаптың исем туйында «Башҡорт энциклопедияһы» ойошмаһы директоры Уйылдан Сәйетов, энциклопедияның ғилми мөхәррире Гөлдәр Ишкинина, Бөтә донъя башҡорттары ҡоролтайының башҡарма комитеты рәйесе Ғәлим Яҡупов, тарих фәндәре кандидаты Салауат Хәмиҙуллин, «Без башкортлар» йәмәғәт ойошмаһы етәксеһе Радик Бәхтиев, мировой судья, тыуған яҡты өйрәнеүсе Ғүмәр Әндәрйәнов ҡатнашты.\n«Башҡорт энциклопедияһы» ойошмаһы директоры Уйылдан Сәйетов республика энциклопедистикаһы тураһында һөйләне. Уның әйтеүенсә, төбәк энциклопедистикаһы 90-сы йылдар башында үҫешә башлай. 1996 йылда башҡорт телендәге тәүге энциклопедия баҫылып сыға. Әле ойошма иҫәбендә 36 томдан торған 24 энциклопедия, «Башҡорт энциклопедияһы» — Рәсәй энциклопедистикаһы лидеры. Уйылдан Сәйетов Бүздәк районы халҡына, эшсе төркөмгә рәхмәтен еткерҙе.\nҠатнашыусылар алдында тарих фәндәре кандидаты, Бөтә донъя башҡорттары ҡоролтайы ағзаһы Салауат Хәмиҙуллин, «Без башҡортлар» ойошмаһы рәйесе Радик Бәхтиев сығыш яһаны. Бөтә донъя башҡорттары ҡоролтайы башҡарма комитеты рәйесе Ғәлим Яҡупов китап өҫтөндә эшләгән әүҙем белгестәргә Ҡоролтай бүләктәрен тапшырҙы.\nБаҫма ике өлөштән тора. Беренсеһе монографик тасуирламанан ғибәрәт, ул райондың географияһына, тарихына, мәғрифәтенә, мәҙәниәтенә, башҡорт ырыуҙарына бағышланған. Инеш мәҡәләлә 1939 йылғы халыҡ иҫәбен алыу һөҙөмтәләре килтерелгән. Икенсе өлөш алфавит тәртибендә ҡоролған, унда тораҡ пунктар, башҡорт ырыуҙары, ер-һыу атамалары, ҡаҙылма байлыҡтар, археология ҡомартҡылары, сәнәғәт объектары, сәнғәт коллективтары, төньяҡ-көнбайыш диалект үҙенсәлектәре тураһында материалдар һайланған. Биографик мәҡәләләрҙә райондың данлыҡлы улдары һәм ҡыҙҙары тураһында белешмәләр бар.\n1800 дана менән сыҡҡан Бүздәк энциклопедияһына 1480 мәҡәлә һәм меңдән ашыу һүрәт ингән. Район тарихының төрлө йүнәлештәге мөһим ваҡиғалары 579 биткә һыйған.\nТеги: Бүздәк районы энциклопедияһы


26 Ғинуар 2018, 12:53\nӘгәр ҙә тауыш биреү көнөндә, йәғни 18 мартта һайлаусы йәшәү урыны - паспорт-ында теркәлгән адрестан ситтә булған осраҡта, ул яңыса тауыш биреү тәртибенән файҙалана ала. Ошоноң менән бәйле территориаль һайлау комиссияһы рәйесе Римма Звереваға бер нисә һорау менән мөрәжәғәт иттек.\n- Римма Ишмырҙа ҡыҙы, билдәле булыуынса, тауыш биреү көнөндә паспортында теркәлгән адрестан ситтә булыусылар өсөн 31 ғинуарҙа ғаризалар ҡабул итеү пункттары эшләй башлай. Был пункттар ҡайҙа урынлашҡан һәм улар нисек эшләйәсәк?\n- Ғариза яҙыусы 18 мартта илдең ҡайһы һайлау участкаһында тауыш бирергә йыйыныуын күрһәтергә тейешме? Һайлау көнөндә үҙең барасаҡ ерҙәге һайлау участкаһы номерын һәм уның адресын ҡайҙан белмәк кәрәк? Мин, Красноусол ауылы кешеһе, тауыш биреү көнөндә Өфөлә булам икән, ти, ундағы һайлау участкаһы номерын һәм уның адресын ҡайҙан беләйем?\n- Бының ике юлы бар. Уның тәүгеһен үҙаллы эшләп була. Рәсәй Үҙәк һайлау комиссияһы сайтында “ТИК и УИК на карте России” исемле һылтанма бар һәм ошо һылтанма аша интерактив картаға юлығаһың. Ошо картала территориаль һәм участка һайлау комиссияларының урынланышы күрһәтелгән. Картаны асҡанда был бит ҡулланыусынан уның ҡайҙа урынлашҡан урынын һорай. Шунан һуң программа яҡындағы һайлау участкаһының урынын билдәләй. Әгәр ҙә “ТИК” билдәһе буйынса берләшмәгә баҫаһың икән, һине тауыш биреү көнөндә ҡайһы һайлау участкаһының һайлаусылар исемлегенә индереү буйынса “комиссия” бәйләнешендә мәғлүмәт барлыҡҡа килә. Илдең башҡа төбәктәрендәге Территориаль һәм участка һайлау комиссияларының адрестарын бүлектең эҙләү системаһы аша табырға була.


ФИЛАРМОНИЯ 79-СЫ ИЖАД МИҘГЕЛЕН ЯПТЫ\n80-ый концертный сезон Февраль 2019.....\n80-ый концертный сезон Январь 2019.....\nНовости ⇒ ФИЛАРМОНИЯ 79-СЫ ИЖАД МИҘГЕЛЕН ЯПТЫ\nХ.Әхмәтов исемендәге Башҡорт дәүләт филармонияһы «Филармония тулҡынында. 79…80 fm» тип аталған ҙур концерт менән ижад миҙгелен тамамланы\nХ.Әхмәтов исемендәге Башҡорт дәүләт филармонияһы «Филармония тулҡынында. 79…80 fm» тип аталған ҙур концерт менән 79-сы ижад миҙгелен тамамланы.\nТамашала филармонияның алдынғы солистары һәм коллективтары: Әлфиә Юлсурина, Рәфис Сирусин, Лилиә Ишемйәрова, Фларида Иркина, Дамир Тайыпов, шулай уҡ, Линар Дәүләтбаев етәкселегендәге БР Халыҡ музыка ҡоралдары милли оркестры, Олег Ҡасымов етәкселегендәге Эстрада-джаз оркестры, «Далан», «Карауан», «Арғымаҡ» төркөмдәре, «Көлкө-шоу» эстрада миниатюралары театры, филармонияның ҡурайсылар квинтеты һәм башҡалар ҡатнашты.\n79-сы ижад миҙгеле барышында тамашасы хөкүменә 15 яңы проект тәҡдим ителде. Филармония сәхнәһендә тәүге тапҡыр, ике бөйөк артист - Әлфиә Юлсурина һәм Олег Ханов ҡатнашлығында, музыкаль роман («Һин бәхетле! Ә мин?») ҡуйылды, «Венера Әйүпованың моң ҡунаҡһанаһында», «Орган ағай әкиәттәре» исемле концерттар циклы, Марсель Ҡотоевтың «Төштәге йыр» исемле мажаралы үә хикмәтле тамашаһы һәр бер кешелә матур хәтирәләр ҡалдырҙы.\nБыйылғы йыл филармония тарихында иҫтәлекле ваҡиғалар менән дә хәтерҙә ҡаласаҡ. Бер нисә коллектив үҙенең юбилейын да ҡаршылай. Республикабыҙҙың мәҙәни бренды булған Башҡортостандың халыҡ артисы, билдәле джазмен Олег Киреев етәкселегендәге «Орлан» ансамбленә утыҙ йәш тулды. Шулай уҡ, Олег Ҡасымовтың Эстрада-джаз оркестры ла үҙенең матур юбилейын үткәрҙе. Коллектив Рәсәй джаз сәхнәһендә йылдан йыл популярлыҡ яулай бара тип әйтергә кәрәк, сит төбәктәрҙә сығыш яһай һәм донъя кимәлендә билдәле булған джазмендар менән хеҙмәттәшлек итә.\nҺандарға килгәндә иһә, быйылғы ижад миҙгелендә Башҡорт дәүләт филармонияһы артистары республикабыҙҙың район-ҡалалары, Рәсәй һәм унан тыш төбәктәрҙә 1500 концерт бирҙе. Филармония сәхнәһе аша 200-ҙән ашыу тамаша яңғыраны. Уларҙы ҡарарға тип 220 меңдән ашыу тамашасы килде.\nФилармония Матбуғат һәм киң мәғлүмәт саралары ойошмалары, сәнғәт һәм мәҙәниәт өлкәһенә ҡараған ойошмалар менән тығыҙ бәйләнештә эшләй. Телевидение-радио булһынмы ул, гәзит-журнал биттәреме – һәр береһе филармония артистары тормошон, унда үткән концерттарҙы даими яҡтыртып бара. Шуға күрә лә, ғәҙәттәгесә, йомғаҡлау концертында беҙ үҙебеҙҙең иң яҡын дуҫтарыбыҙҙы бүләкләп үттек, рәхмәт хаттары тапшырҙыҡ.\n80-се юбилей миҙгеле яңы проекттарға, сюрприздарға үтә сағыу һәм бай буласағын һеҙгә вәғәҙә итәбеҙ! Киләһе миҙгелдә осрашҡанға тиклем, Тамашасыбыҙ!


Доньяла финанс көрсөк башланыуына бер йыл үтте тиергә лә була. Тәү сиратта ул банкылар эшмәкәрлеген ҡаҡшатты, ә төбәктәге системалар был йәһәттән иҫкәрмә булып ҡала алмай. Әммә, шулай булыуға ҡарамаҫтан, Башҡортостандың банк секторы үткән йылда яҡшы эш һөҙөмтәләре күрһәтте. Был, әлбиттә, төбәктең банкылар системаһының ҡеүәтле, тотороҡло һәм һөҙөмтәле механизм икәнлегенә ишара. Башҡортостан Республикаһының банкылар өлкәһендәге хәлдәр тураһында БР Милли банкы рәйесе урынбаҫары Радмир Шәрифйән улы Ғәниев менән интервьюһында.\n- Радмир Шәрифйән улы, финанс көрсөгө күренештәре башланыуы менән республика территорияһынан икенсе төбәк банкылары үҙ эшмәкәрлеген туҡтата һалды. Бөгөн был тәңгәлдә хәлдәр нисек?\n- Октябрь башына банк хеҙмәттәре баҙарына 10 яңы ойошма инде, банк подразделениелары һаны кәмене - 1343-тән 1299-ға, әлеге ваҡытта өс банк үҙенең эшен туҡтатты: шуның икәүһе, филиал селтәрен ҡыҫҡартып, Башҡортостанда үҙҙәренең подразделениеларын япты, ә бер банкының лицензияһы алынды. Республика банкыларының капиталы (Башҡортостан Республикаһы территорияһында эшләгән 69 кредит ойошмаһының 10-ы) 1,7 процентҡа кәмегән һәм 5,5 миллиард һум тәшкил иткән, төбәк банк секторының йыйылма активы 24,2 процентҡа артҡан (218,1 миллиард һум). Банкылар балансы валютаһы бөгөн 496,1 миллиард һум тәшкил итә.\n- Был күрһәткестәр буйынса иҡтисадты кредитлау өлкәһе лә көйләнде тиергә буламы һуң?\n- Иҡтисад секторына бирелгән банкылар кредитының дөйөм күләме бөгөн 240,2 миллиард һум тәшкил итә. Был һан былтырғы йылдың шул уҡ осоро менән сағыштырғанда 94,3 процент. Иң элек, кредитлау өсөн төҙөлөш, сауҙа, шулай уҡ бәләкәй бизнес кеүек тармаҡтар йәлеп ителә. Шул уҡ ваҡытта эшкәртеү сәнәғәте, транспорт һәм элемтә, ауыл һәм урман хужалыҡтары өлкәһендә кредит күләме артҡан. Шул уҡ ваҡытта срогы үткән бурыстарҙың үҫеше. 2009 йыл башына Башҡортостанда уның сағыштырма ауырлығы, 2008 йылдың октябренән 64 процентҡа артып, дөйөм кредиттар күләмендә 1,9 процент тәшкил итте\n- Ә халыҡты кредитлау мәсьәләһе? Сөнки элек ипотека кредиты дөйөм кредит күләменең төп өлөшөн алып торҙо һәм был бер кемгә лә сер түгел. Финанс көрсөгө башында уҡ банкылар заемсыларҙан талап ителгән документтар пакетын арттырҙы һәм хатта ҡулланыусылар кредитын алыуы ла ауырлашты.\n- Әлбиттә, ҡулланыусыларҙы кредитлау өлкәһендә күрһәткестәр кәмей төштө. Әммә, дөйөм алғанда, ағымдағы йылдың 8 айында республика территорияһында эшләүсе банкылар халыҡҡа 17,8 миллиард һум кредит биргән. Бөгөн республика халҡы ҡулында төрлө ваҡытта алынған 72,1 миллиард һум кредит бар. Ә инде ипотека кредитына килгәндә, Волга буйы федераль округында Башҡортостан бирелгән кредиттар һаны буйынса алтынсы, ә торлак кредиттары күләме буйынса бишенсе урынды алып тора.\n- Банкыларҙан аҡса алып торорға һәммәһе әҙер. Ә бына эшләгән аҡсаларын банкыла һаҡларға теләүселәр бармы икән?\n- Халыҡ вкладтары 9,2 процентҡа үҫкән һ әм бөгөн 89,6 миллиард һум тәшкил итә. Вкладта р структураһында үҙгәрештәр күҙәтелә: 2009 йылда сит ил валютаһында иҫәпләнгән вкладта р күләме кәмегән.\n- Дөйөм алғанда, республиканың банкылар секторы финанс көрсөгөнән сыҡты, тип иҫәпләргә хаҡыбыҙ бармы?\n- Көрсөктән сыға башланы, тиһәк дөрөҫөрәк булыр. Беҙҙә яңы филиалдар һәм бүлексәләр асыла башланы, ипотека кредиттары яңыртылды, предприятиелар менән эш әүҙемләште. Тимәк, банкылар системаһы тотороҡло эшләй.


(Бәлештәр битенән йүнәлтелде)\nБәлеш ( башҡ. ваҡ бәлеш һәм татар. вак бәлеш) — Рәсәй һәм башҡа Бойондороҡһоҙ Дәүләттәр Берләшмәһе илдәрендә таралған башҡорт һәм татар ризығы. Бәлеш - сөсө йәки әсе ҡамыр эсенә ит фаршы йәки туралған ит һалып, өҫкө яҡтан мотлаҡ тишек ҡалдырылып майҙа ҡурылған ҡамыр ризығы. Был ризыҡ икенсе ашамлыҡ сифатында ғаилә ағзаларына һәм ҡунаҡтарға тәҡдим ителә. Шулай уҡ бәлештең тағы ла бер төрө - десерт итеп ҡулланылғаны - ғөбәҙиә тип аталып йөрөтөлгәне бар.\nЫсын мәғәнәһендә башҡорт бәлештәре күп осраҡта бәрәмәскә оҡшаған. Бәрәмәс- өҫкө яғы асыҡ итеп бешерелгән бәлеш. Эслегенә эремсек йә картуф һалып әҙерләнгән был ашамлыҡты, мәҫәлән, БР төньяҡ-көнсығыш райондарында (Салаукат районы) шәңкә тип йөрөтәләр.\nБәлеш — Рәсәйҙә иң киң таралған ашамлыҡ.\n«Бәлеш» һүҙенең этимологияһы[үҙгәртергә | вики-тексты үҙгәртергә]\nРәсәйҙә киң таралған бәлеш атамаһы БӘЛЕШ атамаһынан килеп сыҡҡан. Башҡорт менән татар аш-һыуында кухня бәлеш, тип сөсө ҡамырҙы таба дәүмәлендә йәйеп, эсенә төрлө эслек һалып бешерелгән ашамлыҡты йөрөтәләр. Йышыраҡ бәлеш эслеген туралған ит киҫәктәрен картуф менән аралаштырып йәки һирәк осраҡта тары ярмаһы һәм дөгө, йөҙөм, киптерелгән төшһөҙ өрөк ҡушып яһайҙар. Бындай ашамлыҡты ҡайһы берҙә көршәк «ҡапҡасы» урынына сөсө ҡамырҙы ябып әҙерләйҙәр.\nБашҡорт бәлешенең төрҙәре һәм үҙенсәлектәре[үҙгәртергә | вики-тексты үҙгәртергә]\n, 51 б.\nhttps://ba.wikipedia.org/w/index.php?title=Бәлеш&oldid=812481 ҡабул ителгән\nБыл бит һуңғы тапҡыр 11:03 1 июнь 2018 үҙгәртелгән.


Журналистар «Шәхси Хәбәрсе» таныҡлығын аласаҡ — Викиновости\nЖурналистар «Шәхси Хәбәрсе» таныҡлығын аласаҡ\nБашҡа телдәрҙә: башҡортса • саха тыла • русский\n10 августа 2016: Журналистар «Шәхси Хәбәрсе» таныҡлығын аласаҡ\n«Шәхси Хәбәрсе» журналист таныҡлығы\n«Викимедиа РУ» директоры Владимир Медейко, «Шәхси Хәбәрсе» нәшерсеһе Иван Засурский һәм «Шәхси Хәбәрсе» баш мөхәррире Наталия Трищенко, Вики-премия 2016\n2016 йылдың 9 авгусында Урыҫ Викияңылыҡтары һәм «Шәхси Хәбәрсе» интернет баҫмаһы граждандар журналистикаһын хуплаған «Шәхси хәбәрсе бул!» уртаҡ проект тураһында хәбәр итте.\nПроект шарттары буйынса, квалификация талаптарын үтәгән бөтә хәбәрселәргә «Шәхси Хәбәрсе» журналист таныҡлыҡтарын тапшыра, ә документҡа эйә булғандарға иһә мөһим һәм ҡыҙыҡлы сараларға аккредитация алырға ярҙам итәсәк.\nТәү тапҡыр үҙ аллы хәбәрселәргә журналист таныҡлыҡтарын алыу ҡағиҙәләре шул тиклем асыҡ һәм объектив булды. Дәғүәселәргә асыҡ режимда яңылыҡтар, аналитик мәҡәләләр яҙыу, интервью алыу, фото- һәм видеорепортаж төҙөү буйынса һөнәрҙәрен күрһәтергә тәҡдим ителә.\nПроектҡа, йәш һәм гражданлығына ҡарамай, профессиональ кимәлдә эшләүсе граждандар журналистары саҡырыла.\nПроект ҡатнашыусылары үҙ эштәрен Урыҫ Викияңылыҡтарында йәки «Шәхси Хәбәрселә» баҫтыра ала. Был ике баҫма Creative Commons асыҡ лицензия нигеҙендә эшләй. Унда сыҡҡан мәҡәләләр ниндәйҙер сикләүһеҙ башҡа ерҙә баҫтырыла ала.\n«Викимедиа РУ» башҡарма директоры Станислав Козловский Викияңылыҡтарға түбәндәгене әйтте:\n«Викимедиа РУ» 7 йыл тирәһе «Шәхси Хәбәрсе» менән хеҙмәттәшлек итә, ул бөтә материалдарына Creative Commons Attribution 3.0 асыҡ лицензияһын ҡулланған Рәсәйҙәге беренсе киң мәғлүмәт сараһы. Википедияның күп ҡатнашыусылары шәхси хәбәрсе таныҡлығын алған инде, шуға күрә уникаль һүрәттәр төшөрөлөп, энциклопедик мәҡәләләргә өҫтәлде. Әммә был процесты әҙерәк рәсмиләштерергә ваҡыт етте, сөнки журналист булыр өсөн, журналист кеүек эшләр кәрәк :) Был проект, бер яҡтан, Викияңылыҡтарҙы танытырға, икенсе яҡтан — Викимедиа проекттары ҡатнашыусыларына мәғлүмәт табып, репортаж фотоһүрәттәрен эшләргә ярҙам итәсәк, быға тиклем журналист танытмаһынан башҡа бындай эш ҡыйынлыҡтар килтерә ине.\n«Шәхси хәбәрсе» баш мөхәррире Наталия Трищенко билдәләп үтте:\nМәғлүмәт дәүерендә информацияның асыҡ булыуы һәм уның менән бүлешә алыу -- кеше хоҡуҡтарының мөһим өлөшө. Шәхси хәбәрсе -- теләгәндәргә нигеҙле бәхәсләшеү майҙанлы баҫма, шулай уҡ «Викимедиа РУ» проекттары асыҡ контентының нигеҙе булып барлыҡҡа килде. Фекерҙәштәр менән хеҙмәттәшлекте дауам итергә шатбыҙ һәм башҡа интернет майҙандарҙы Викияңылыҡтар һәм Шәхси хәбәрсе проектында ҡатнашырға саҡырабыҙ.\nОйоштороусылар проекттың асыҡ булыуын айырым әйтте, башҡа киң мәғлүмәт сараларын граждандар журналистикаһына ҡушылырға һәм үҙ баҫмалары өсөн яңы мөмкинлектәр асырға тәҡдим итте.\nИсточник — https://ru.wikinews.org/w/index.php?title=Журналистар_«Шәхси_Хәбәрсе»_таныҡлығын_аласаҡ&oldid=1153927\nШәхси хәбәрсе бул!


Ағыуланып үлгәндәр һаны кәмегән\n25 Ноябрь , 19:30\nШулай ҙа тынысланырға иртәрәктер.\nБашҡортостан Сауҙа һәм хеҙмәттәр министрлығынан хәбәр итеүҙәренсә, республикала суррогат алкоголдән ағыуланып үлгәндәр һаны кәмегән. Бер нисә йыл элек сифатһыҙ алкоголдән 211 кеше вафат булһа, былтыр ошо сәбәпле 73 кеше яҡты донъя менән хушлашҡан.\n“Токсикологик мониторингтың яҡынса һөҙөмтәләре буйынса, ағымдағы йылдың ғинуар - август айҙарында үлем күрһәтесе 100 мең кешегә 2,6 тәшкил иткән, былтыр был күрһәткес 2,7 булған”, - тип белдерәләр ведомствонан.\nМәғлүмәттәргә ҡарағанда, алкоголь продукцияһы әйләнеше менән бәйле административ хоҡуҡ боҙоуҙарҙы асыҡлау осраҡтары ла артҡан: былтыр 275 булһа, быйыл 349 осраҡ. Штрафтарҙың дөйөм суммаһы ла 6,5 миллиондан 8,5 миллион һумға тиклем артҡан.\n“Был өлкәлә ыңғай динамика алкоголь продукцияһы әйләнешендә мотлаҡ талаптарҙы күҙәтеүҙе контролгә алыу эшен йәнләндереү һәм баҙарҙа ҡатнашыусыларҙың һөҙөмтәле аралашыуы арҡаһында мөмкин булды”, - тип белдерә сауҙа һәм хеҙмәттәр министры Алексей Гусев "Башинформ" агентлығына.\nФото: Сауҙа һәм хеҙмәттәр министрлығы сайты.


2 из 803\nҠырмыҫҡалы районында почтальонды үлтереүселәр ҡулға алынды\nҠырмыҫҡалы районында почтальонды үлтереүселәр ҡулға алынды. Уларҙың береһе Стәрлетамаҡ, икенсеһе-Ауырғазы районында йәшәй. Улар аҡсаларҙың бер өлөшөн кире ҡайтарған. Быға тиклем дәүләт хеҙмәт инспекцияһы почтальонды үлтереүҙе хеҙмәт урынындағы бәхетһеҙ осраҡ тип тапҡайны. Иҫегеҙгә төшөрәбеҙ, өс...\nТуймазы районында ҡотосҡос аварияла бер кеше һәләк булды\nТуймазы районында ҡотосҡос аварияла бер кеше һәләк булды, 6 кеше, шул иҫәптән 1 бала йәрәхәтләнде. «Лада Приора» водителе ҡаршы яҡ юлға сығып ВАЗ машинаһына, һуңынан ауыр йөк машинаһына барып бәрелә. «Лада Приора» пассажирының береһе урында уҡ һәләк була. Водитель...\nХәйбулла районы Иҫәнгилде ауылы халҡы Әльхәм мәсетенең 20 йыллығын билдәләне\nХәйбулла районы Иҫәнгилде ауылы халҡы Әльхәм мәсетенең 20 йыллығын билдәләне. Башҡорт халыҡ йолалары һәм ғәрәф-ғәҙәттәре тотороҡло һаҡланып килгән Иҫәнгилде ауылы халҡы урындағы Әльхәм мәсетенең 20 йыллығын билдәләне. Мәсет иман нуры таратып, ауылға йәм биреп ултыра. Оло йәштәгеләр әйтеүенсә,...\nӨфөлә симфоник музыка марафоны үтте\nӨфөлә симфоник музыка марафоны үтте. Унда Башҡортостан, Татарстан һәм Ырымбур өлкәһенең оркестрҙары ҡатнашты. Асыҡ һауалағы концертта донъя композиторҙарының иң яҡшы әҫәрҙәре яңғыраны. Симоник музыка марафоны Башҡортостанда 2014-се йылдан үткәрелә башланы. Киләһе йылына инде проектта ҡатнашырға...\nБеҙҙең телекомпания иғлан иткән Алтын бишек конкурсы дауам итә\nБеҙҙең телекомпания иғлан иткән Алтын бишек конкурсы дауам итә. Уға Көйөргәҙе районы Илкәнәй ауылы ла ҡушыла. Кем еңер? Быны телевизор ҡараусылар смс тауыш биреү юлы менән хәл итәсәк. Хәйерле иртә, республика тапшырыуын, яңылыҡтар сығарылыштарын ҡарап барығыҙ. “Үлгәндәргә хөрмәт...\nҠарауан-һарай тарихи архитектура комплексының 170 йыллығы уңайынан Ырымбурҙа иртәгә үтәсәк сараларҙы беҙҙең канал киң яҡтыртасаҡ\nСүриә армияһы көнсығыш Алеппоға һөжүм башланы. Хөкүмәт ғәскәрҙәре вәкилдәре ватандаштарын позицияларға яҡын килмәҫкә саҡырҙы һәм именлек кордиоҙары аша һуығш барған урындарҙан китергә тәҡдим итте. Венесуэлала халыҡ ил етәкселеген алмаштырыу өсөн референдум үткәреүҙе талап итә. Иҡтисади хәл...\nРәсәй хәрби-тарих йәмғиәтенең Башҡортостан бүлексәһе юридик шәхес хоҡуғы аласаҡ\nРәсәй хәрби-тарих йәмғиәтенең Башҡортостан бүлексәһе юридик шәхес хоҡуғы аласаҡ. Бөгөн ойошма ултырышында ошондай ҡарар ҡабул ителде. Шулай уҡ, унда уҙған йылға йомғаҡ яһалды, яңы етәкселек һәм киләсәккә маҡсаттар билдәләнде. Ойошма рәйесе итеп Дәүләт Йыйылышы-Ҡоролтай рәйесе Константин Толкачев...\nХәйбуллала 6 ярым тапҡырға наркомандар һаны артҡан\nХәйбуллала 6 ярым тапҡырға наркомандар һаны артҡан. Һуңғы мәғлүмәттәр буйынса, Башҡортостанда 100 мең кешегә 2 меңдән ашыу иҫерткес матдәләр ҡулланыусы тура килә. Наркотик ҡулланыусыларҙың райондарҙа артыуы хәүефкә һала. Мәҫәлән, Хәйбулла районында 6,5, Баймаҡ, Бәләбәй, Ғафури, Күгәрсен,...\nБашҡортостанда янғынға ҡаршы махсус режим ғәмәлдән сығарылды\nБашҡортостанда янғынға ҡаршы махсус режим ғәмәлдән сығарылды. Был урман янғындарына бәйле хәлдең тотороҡланыуына бәйле. Республика Урман хужалығы министрлығының матбуғат хеҙмәте ошо хаҡта хәбәр итә. Янғын хәүефе миҙгеле башланғандан алып Башҡортостанда 148 урман янғыны теркәлгән. Шуларҙың 37-һе...\nӨфөлә ҡурҡыныс аварияла ике кеше һәләк булды\nӨфөлә ҡурҡыныс аварияла ике кеше һәләк булды. Конституция урамында еңел машина водителе ҙур тиҙлектә юл ситендә торған ауыр йөк машинаһының аҫтына килеп кергән. Форд Фокус автомобиленең водителе һәм пассажиры урында уҡ һәләк булған.\nРәсәй-Башҡортостан телеканалында бөгөн ,,Синяя птица,, Бөтә Рәсәй конкурсының төбәк –һайлап алыу турын ойоштороусыларҙы бүләкләү тантанаһы үтте\nРәсәй-Башҡортостан телеканалында бөгөн ,,Синяя птица,, Бөтә Рәсәй конкурсының төбәк –һайлап алыу турын ойоштороусыларҙы бүләкләү тантанаһы үтте. Телерадиотапшырыуҙар компанияһының директоры Азамат Сәлихов рәхмәт хаттарын һайлап алыу турын ойоштороусыларға һәм компанияның айырым...\nЯман шеш булмаҫ, ваҡытында асыҡлағанда\nЯман шеш булмаҫ, ваҡытында асыҡлағанда. Өфөлә һөт биҙҙәре яман шешен иҫкәртеү аҙналығы үтә. Уның сиктәрендә теләүселәр өсөн бушлай сәләмәтлек мәктәбе ойошторолдо. Ҡатын-ҡыҙҙар араһында онкология сирҙәре исемлегендә һөт биҙҙәре яман шеше беренсе урында. Рәсәйҙә йыл һайын 45 меңгә яҡын ҡатын-ҡыҙға...\nРеспубликала тәүгеләрҙән булып Учалы районы Рафиҡ ауылында модулле фельдшер-акушер пункты асылды\nРеспубликала тәүгеләрҙән булып Учалы районы Рафиҡ ауылында модулле фельдшер-акушер пункты асылды. Уны һатып алыуға һәм күтәреүгә аҡсалар Республика ҡаҙнаһынан бүленде. Үҙәк әҙер модулдарҙан йыйылған. Уға һыу үткәрелгән, канализация бар, электр ярҙамында йылытыу ҡоролмаһы ла ҡуйылған. Фельдшер-...\nБөгөн Дәүләт Йыйылышы-Ҡоролтайҙың көҙгө сессиялағы тәүге ултырышы үтте\nБөгөн Дәүләт Йыйылышы-Ҡоролтайҙың көҙгө сессиялағы тәүге ултырышы үтте. 33-сө ултырышта барлығы 50-нән ашыу закон проекты ҡаралды. Уларҙың 20-нән ашыуы беренсе уҡыуға сығарылды. Башҡортостан депутаттары Дәүләт Думаҙына ҡануни башланғыстар менән дә сыҡты.\nКөнъяҡ Каролинала полиция хеҙмәткәрҙәре 43 йәшлек ҡара тәнле ирҙе атып үлтергән. Ошо сәбәпле бында ҡаршылыҡ акциялары башланған. Хоҡуҡ һаҡлаусылар араһында яраланыусылар бар. Ярһыған кешеләр үҙ юлында бар нимәне емереп фажиғә урынына килгән. Полиция митингта ҡатнашыусыларға ҡарата к-ҙҙән йәш...\nБаш ҡала үҙәгендә утрауҙағы һымаҡ\nБаш ҡала үҙәгендә утрауҙағы һымаҡ. Рудольф Нуриев урамдарында йәшәүселәр йырып сыҡҡыһыҙ бысраҡ юлдарҙың ҡамауында ҡалған. Яңы йортта фатир һатып алып, яҡшы шарттарҙа йәшәргә өмөт иткән кешеләр, батҡаҡ кисеп йөрөргә мәжбүр. Бөтә донъяға билдәле башҡорт балет бейеүсеһе Рудольф Нуриев исемен...\nБашҡортостан халҡы медицина ярҙамының сифаты буйынса һорауҙар менән «ҡыҙыу линияға» мөрәжәғәт итә ала\nБашҡортостан халҡы медицина ярҙамының сифаты буйынса һорауҙар менән «ҡыҙыу линияға» мөрәжәғәт итә ала. Халыҡ менән Һаулыҡ һаҡлау өлкәһендә күҙәтеү буйынса федераль хеҙмәттең республика буйынса бүлексәһе етәксеһе Динара Гашимова осраша. Телефон аша мөрәжәғәттәр 28 сентябрҙә иртәнге сәғәт 10...\nАғыуланыу осрағын тәфтиш комитеты тикшерә башланы\nАғыуланыу осрағын тәфтиш комитеты тикшерә башланы Республиканың тәфтиш комитеты Өфөлә иҡтисад лицейы уҡыусыларының ни сәбәпле ағыуланыуын тикшерә башланы.Кисә үҙҙәрен насар тойоп ҡырҡҡа яҡын бала табиптарға мөрәжәғәт иткәйне. Медицина хеҙмәткәрҙәре симптомдар буйынса асыҡлап ағыуланыу тигән...\nБашҡортостанға бер аҙға йылы көндәр әйләнеп ҡайта\nБашҡортостанға бер аҙға йылы көндәр әйләнеп ҡайта. Республика биләмәһендә атмосфера баҫымы күтәрелә һәм «әбейҙәр сыуағы» башлана. Һауа температураһы көндөҙ 17-22 градусҡаса етә. Синоптиктар яуым-төшөм аҙ буласаҡ тип вәғәҙәләй. Быйыл «әбейҙәр сыуағы» тотороҡһоҙ буласаҡ, тип хәбәр итәләр...\nДүртөйлө районында Түбәнге Аташ ауылында билдәһеҙ хайуан һарайға инеп тауыҡтарға һөжүм иткән\nДүртөйлө районында Түбәнге Аташ ауылында билдәһеҙ хайуан һарайға инеп тауыҡтарға һөжүм иткән. Йорт хужаһы әйтеүенсә, һарайға ингәнсе ул металдан эшләнгән ҡойманы һуңынан ҡағылған таҡталарҙы теше менән аҡтарған. Чупакабра ауылға һәр көҙ килеп йорт хайуандарының ҡанын эсә икән. Билдәһеҙ был...\nӨфөлә вокалсылар конкурсы үтә\nӨфөлә вокалсылар конкурсы үтә Өфөлә 15-се тапҡыр уҙғарылған ,,Шаляпин кисәләре,, халыҡ-ара опера сәнғәте сиктәрендә беренсе тапҡыр вокалсылар конкурсы үтә. Бында Башҡортостандан ғына түгел, ә Рәсәйҙең төрлө өлкәләренән, хатта сит илдәрҙән йырсылар ҡатнашырға теләген белдергән. Беренсе тапҡыр...\nЭшһеҙҙәр кәмей Рәсәй Хеҙмәт һәм социаль яҡлау министрлығы эшһеҙлек буйынса пособиеларҙы киләһе йылда ла бер кимәлдә ҡалдырырға тәҡдим итә. Йәғни минималь түләү быйылғы һымаҡ уҡ 850 һум була, иң күбе 4 мең 900 һум түләнәсәк. Башҡортостанда һуңғы мәғлүмәттәр буйынса теркәлгән эшһеҙҙәр һаны бер аҙ...


Кил, Яҙһылыу, беҙгә йылы алып кил!\n15 Март 2019, 20:04\n“Елкән” физкультура-һауыҡтырыу комплексы Май сабыу һәм ҡышты оҙатыу байрамы булараҡ халыҡты үҙенә күпләп йыйҙы.\nСәләмәт тормош алып барыусылар һәм спорт һөйөүселәр өсөн был ҡышҡы спорт сезоны – саңғы ярыштары, балалар һәм өлкәндәр командалары өсөн шайбалы хоккей, 2009 йылда тыукан һәм унан кесерәк балалар өсөн йөҙөү ярыштары уҙғарыу урынына әүерелде.\nҘур яҙғы тантанаға райондың барлыҡ ауыл биләмәләренән дә динамиктарҙан яңғыраған күңелле көйҙәр аҫтында саңғы шыйырға яратыусылар: алыт йәштән алып 70-кә еткәндәр, Бишбүләк дөйөм урта белем биреү мәктәптәре уҡыусылары һәм педагогтары, дүрт балалар баҡсалары тәрбиәселәре килде.\nҠайнар ҡоймаҡ, пирожки, ватрушка һәм хуш еҫле сәй, тәмле тәмле шашлыҡ менән сауҙа итеүсе үҙәк ашхана хеҙмәткәрҙәре Ирина Епифанова, Анатолий Таймасов һәм Марина Иванова байрамға килеүселәргә был ризыҡтарҙы тәҡдим итте.\nДөйөм сафта тороусыларҙың барыһын да район хакимиәте башлығы Наил Ғатауллин ҡотлап үтте. Ярыштарҙың баш судьяһы Александр Семеногв программа һәм барлыҡ ярыштарҙың барышы менән таныштырҙы.\nРус халыҡ көйҙәре һәм төрлө уйындар менән күңелле клоундар байрам кәйефе бүләк итте, “Илһам” халыҡ хоры һәм “Мерчен” сыуаш халыҡ сыуаш халыҡ фольклор ансамбле сығыштары менән һөйөндөрҙө. Барыһын да ҡоймаҡ менән һыйланылар. Яҙһылыу сыҡҡас, барыһы ла күңелле йыр башҡарҙылар.\nАртабан саңғысылар араһында спорт ярыштары башланды. Беренсе стартҡа 6-8 йәшлектәр сыҡты. Финишҡа беренсе булып Владислав Васильев (Баҙлыҡ) менән Валерия Ефимова (Михайловка) килде. 9-10 йәшлектәр саңғысылар араһында Владислав Семенов (Кесе Сиҙәк) һәм Яна Егорова (Баҙлыҡ) еңеү яуланы. 11-12 йәшлек балалар араһында – Руслан Минеғолов (Михайловка) һәм Влада Захарова (Баҙлыҡ). 13-15 йәшлектәр араһында Анатолий Кузьмин (Кесе Сиҙәк) һәм Валерия Васильева (Баҙлыҡ). 16-17 йәшлек спортсылар араһында Аскар Юнысов (Ҡаныҡай) һәм Валентина Васильева (Баҙлыҡ). 18-29 йәшлектәр категорияһында – Динар Әхмәтшин (Ҡаныҡай) һәм Алина Видинеева (Баҙлыҡ). 30-39 йәшлектәр араһында – Владимир Фадеев (Михайловка) һәм Светлана Минеғолова (Михайловка). 40-49 йәшлектәрҙән Алексей Трофимов (Михайловка) һәм Минһылыу Видинеева (Баҙлыҡ) алдынғыларҙын булһа, 50-59 йәшлектәр араһында Виктор Петров (Ҡушйылға) һәм Таисия Мусина (Михайловка) иң етеҙҙәре булып сыҡты. 60 йәштән өлкәнерәктәр категорияһында Александр Женжуров (Ҡушйылға) һәм Сәриә Ғиззиева (Дүсән) айырылып торҙо. Беренсе-өсөнсө урындарҙы алған призерҙарға дипломдар һәм миҙалдар тапшырылды.\nШул уҡ дистанцияларҙа мәғариф хеҙмәткәрҙәре араһында ла саңғы ярыштары үтте. 40 йәшкә тиклемгеләр араһында Бишбүләк 1-се урта мәктәбенән Олеся Кудряшева һәм Баҙлыҡ урта мкәтәбенән Динар Әхмәтшин еңеү яуланы. 40 йәштән өлкәнерәктәр араһынан – Баҙлыҡ урта мкәтәбенән Анжелика Афанасьева һәм Бишбүләк 2-се урта мәктәбенән Александр Васильев.\nҺауа шаттарының торошо өс өлкән йәштәге һәм ике балалар хоккей командаларына боҙ майҙансығында уйнарға ҡамасаулай алманы. Дипломдар һәм миҙалдар һәр кемгә тапшырылды. Өлкәндәрҙең Айыт ауылы командаһы беренсе урында булһа, Бишбүләк хоккейсылары – икенсе, ә Йылбулаҡтамаҡ спортсылары өсөнсө урынға сыҡты. Балалар командалары араһында беренсе урын – хужаларҙа, икенсе – ҡушйылғаларҙа.\n“Олимпия өмөттәре” йөҙөү буйынса ярыштар физик культура-һауыҡтырыу комплексы бассейнында кис менән старт алды. Ҡышҡы спорт сезоны ябылғандан һуң, улар яҙғы –йәйге ярыштарҙы асҡан кеүек булды. 2009 йылда тыуғандар арҡала 50 метр арауыҡта арҡала йөҙөүселәрҙән иң яҡшылары тип Александр Юлкин һәм Элиза Дәүләтшина танылды. 2010 йылда тыуғандар һәм кесерәктәрҙән Матвей Васиьев һәм Аделина Вәлитова еңеү яуланы. 25 метрлы ирекле стилдә тағы Александр Юлкин айырылып торҙо. Ҡыҙҙар араһында Варвара Атаманова яҡшы һөҙөмтәгә иреште, ул икенсе килде. Йөҙөү буйынса ярыштарҙа 31 йәш йөҙөүсе ҡатнашты, улар тренер Марина Цибульскаяла йылдан күптән инде шөғөлләнә, шуға ҡарамаҫтан инде уңыштар ҙа юҡ түгел.


Мультяшный Секс-уйыны: уйын һәм симпсондар ххх футурама\nЕнси уйын күҙәтеү Мультяшный\nӘгәр һеҙ мультсериалының һөйөүселәргә ҙур классика, бөтә донъяла телевидение өҫтөнлөк итә, йәғни мотлаҡ һеҙгә оҡшағандыр, тип ҡарайҙар бында, эконом ваҡытта һәм эконом Cartoon. Исем күренә, һеҙҙең өсөн был урында, һеҙ иң яратҡан сериал персонаждарынан асыу теләге менән һәм наслаждайся барыһы өсөн һеҙгә бер тиле, Симпсондар кеүек, Гриффин, Американдар һәм башҡа бик күп нәмә атай. Әгәр һеҙ интересно узнайте тураһында күберәк һөйләй, һәм тора ҡытайҙа был тип тәҡдим CartoonSexGames округында яҡшы урындарҙа ала, уҡыуын дауам итә, һәм был беҙгә ҡарап!, Был тулы, абруйҙы юғары кимәлдә уйын күрһәтә тәрән платформа xxx һеҙҙең күҙәтеү.\nСекс мультяшный Интерьер-уйын\nМин cartoonsexgames теркәлгән һәм дөйөм алғанда 60 секунд ҡа инеү: невероятно бөтә процесын ябайлаштыра, һәм бөтөнләй күренмәй, сөнки улар теләйҙәр, өлкәндәр өсөн наслаждаться уйындар һеҙҙең үҙенең иртә, һуңыраҡ ҡарағанда. Дизайн интерьер һүрәтләнгәндә бигерәк тә тетрәндерә ине, нисек миңә бында: навигация-был парк буйлап йөрөй, бер ваҡытта ла проблема килеп инеү менән һәм сездә булһа, һеҙ телисез, һөҙөмтәле һәм үкенесле. 2020 йыл башында был мәлдә 23 яҙылышын күҙәтеү, төрлө уйындар cartoonsexgames коллекцияһы урынлашҡан – йәғни төрлө һәм ярайһы ҙур иш., Әлбиттә, улар барыһы ла бер йүнәлтелгән темалар: йәнһүрәттәр, көнбайыш илдәре мотлаҡ ул кешеләргә оҡшай.\nНиндәй йәнһүрәт күрһәтә мультяшный секс-уйын\nКүрәһең, алыҫ китмәй бер нисә мәғәнәгә эйә булған исем телгә һәм мультфильмдар, уйын порнографический улар һеҙҙе табыр. Шул уҡ башланды, сөнки сездә бар, классикаһы кеүек "Симпсондар", "Гриффин", "Америка атай", "уба короле" һәм "Футурама". Бынан тыш, ҡайһы бер яңы серияһы һеҙ шулай булды, улар, һеҙ нисек күрһәтә ала, юҡ порноигра – Бобров бургерҙар тураһында һөйләне, шулай уҡ Рик и Морти тураһында. Етерлек тип әйтеп булмай-булмауға ҡарамаҫтан, ниндәй йәнһүрәт мөйөштә һеҙгә оҡшағандыр, һәм был үҙ эсенә ала биреү үҙәге порноигра һеҙгә, барыһы да һеҙҙең яратҡан персонаждар яһап.\nЫсынлап CartoonSexGames ҡыҙыҡлы булды, сөнки был шул факт, һеҙ уйынын таба алмай йыш ҡына, уның барлыҡ персонаждары берләштерә бергә, шуға күрә, әгәр һеҙ теләһәгез белергә, береһенән-береһе булараҡ футурама трахать мардж фр Симпсондар, был ярайһы уҡ һөҙөмтә булыуы ихтимал! Ысынлыкта,, улар уйын-симулятор менән 500-ҙән артыҡ персонаждар, шул иҫәптән кеүек Гриффин Мегты, шеф һәм Тина Вигга Белчер., Факт, ни күрһә cartoonsexgames тырышлыҡ, персонаждар индергән өсөн шулай уҡ билдәле ҡарамаҫтан, ярайһы уҡ текә булып, ысынлап та: улары уйын-симулятор-береһе яҡшы, ошо маҡсат өсөн мин уның менән осрашып, һәм ул һеҙ тейеш, тикшерергә, тәү сиратта нәмә-йә әле, мин бер ни аңламайым.\nИң CartoonSexGames графигы\nҺеҙ күрерһең, ни тиклем ҡара туры, иң шифалы тип, ысынлап уйын графигы мультяшный. Шаҡ ҡатырғыс блистательный, улар ғына түгел, ә деталдәргә иғтибар итәм, ысынлап та ҡыҙыҡ эштәре шулай уҡ үҙенсәлекле стиль яҡлы. Әгәр һеҙ ҡасан да булһа тураһында һөйләй юҫыҡта, порноигр сайтында теркәлеү өсөн, йәғни ғына нигеҙләнгән, һәм ни тизер трейлер ҡыҙыҡ, уйын мультяшный, моғайын, һеҙҙе уятам,-тип үпкәләп., Әгәр ҙә һеҙ һатып итеү графигы, сюжет һыҙығының ҡайһы бер уйындар өсөн был ярайһы һәйбәт эштәре, дөрестен һәм иң – һәр сығарылышы түгел был, ул булһа, тик йәнһүрәттән пародийный күп өлөшө, һуңғы 6 айға сығарыу өсөн, ысынлап сюжет булыу яҡшы, уның менән бәйле. 2 сәғәттән ашыу уйын уйнап мультяшный тоя һәм мин релиз, был архивында йыйылған иң яҡшы уйындарҙың береһе булып, мин ул ҡасан булһа күрҙе. Был уйын кимәлен яңы урынға сығарҙы мультяшный ххх – ни, тип уйлайым мин, бында уҡыу невероятно бәхетле булыуы күп ишеттем.\nҺуңғы тураһында фекер мультяшный секс-уйын\nҠасан барыуын әйтте һәм эшләне, юғары сифатлы аҙыҡ-түлек ҡуйылған CartoonSexGames ысынлап та, кем улар әҙ булһа разочарование. Дөйөм тәжрибәгә йондоҙ булыр өсөн бында бөтә, кем порнографический видеоуйындары һәм йәнһүрәттәрҙе яратып. Команда маҡтау атҡаҙанған рәссамы оло ысынлап та, әгәр һеҙ теркәлмәгән һәм бөгөн,, һезгә наслаждаться улар йыл дауамында ай һәм проекттары бик күп булды. Уйлайым мин, ышаныс менән әйтергә мөмкин, - тип был, моғайын, яҡшы уйын өсөн портал өлкәндәр өсөн тәғәйенләнгән йәнһүрәттәр, шуға күрә туры менән таныштырып, һәм әгәр һезгә ошай һеҙҙең күреп, ағзалыҡҡа алырға яҡшы ғәмәлдәр менән үҙе киҫәге., Рәхмәт, уҡыусылар һәм уны аҙағынаса еткереү тип был тиклем күҙәтеү – cartoonsexgames ала һәм хәҙер рәхәт булып китте!\nХудожестволы әҫәрҙең теүәл\nВидео ниндәй бонусный\nСайтта Күберәк Оҡшай Cartoon Sex Games


Рәсәйҙә ришүәт алыу - биреү проблемаһы өлгөрөп етеү генә түг ел, "боҙола" ла башланы инде. Чиновниктар, хоҡуҡ һаҡлау һәм һалым йыйыу органдары хеҙмәткәрҙәре, уҡытыусылар һәм башҡала рҙың"өҫтәмә аҡсалата ярҙам" алыуы бер кем өсөн дә сер түгел . Бөгөн бик намыҫлы, йә иһә бик ҡурҡаҡ, йә халыҡ әйтмешләй, бик ялҡау кеше генә ришүәт алмай. "Индем"фонды хәбәр итеүенс ә, тик бизнес ҡына ла чиновниктарға 33,5 миллиард доллар түл әй. Аудитор - консалтинг компанияһы хәбәр итеүенсә, чиновниктар ҙың һатылмаусанлығы уларҙың эш хаҡы менән билдәләнә -- федер аль министр урынбаҫары 12800 һумға ( оклад -- 4050һум ), мин истрлыҡ департаменты етәксеһе 11900 һумға ( оклад -- 3780 һу м), идара начальнигы 10800 һумға ( оклад -- 3420 һум). Ошо у ҡ ваҡытта чиновник иҫ киткес гонорарҙар ала -- кәрәк ҡарарҙы\nойоштороу өсөн 100 мең долларҙан башлап, депутат белешмәһе өсөн -- бер меңдән биш мең долларға тиклем, арбитраж судта " үле"процеста еңеп сығыу өсөн -- 10 меңдән 100 мең долларға т иклем. Шуға күрә ситуациянан файҙаланып ҡалыу мөмкинлеге булған дәү ләт кешеләренең бик һирәге быны ҡулдан ысҡындыра, әлбиттә. Р әсми эш хаҡы менән "ҡара" эш хаҡының араһындағы айырма бик ҙ ур. Эштән ҡыуылыу мөмкинлегенә иҫтәре китеп бармай уларҙың, ә хәлдең ултыртыуға тиклем барып етеүе бик икеле. Иң мөһиме\n-- Рәсәй Федерацияһының Енәйәттәр кодексында статья буйынс а мөлкәтте тартып алыу ҡаралмаған, ул ваҡытта иһә зыян күре лер ине. Урыныңды юғалттың икән ти, ҡурҡырға түгел, яҡшы кеш егә урын һәр ваҡыт табыла ул. Беҙҙең илдә дәүләт эшмәкәрҙәре\nетешмәй бит. Ана шул уҡ штаттарҙа уларҙың һаны өс тапҡыр, ә\nШвецияла хатта туғыҙ тапҡыр күберәк. Рәсәй Президенты Пути н да үҙенең РФ Федераль йыйылышына хатында чиновниктар бик к үп булыуға ҡарамаҫтан илдә кадрҙар етешмәй тип белдерҙе. Бер\nяҡшы реформа кәрәк! Рәсәй Федерацияһы Хөкүмәте уны тормошҡа\nашырырға, ә чиновниктарға конкурс үткәрергә уйланы ла инде.\nТик был эш барып сығырмы ла, һеҙҙең менән беҙҙең йәшәйештә был нисек сағылыр икән, бына нимәһе ҡыҙыҡ. Әлегә беҙ планетала иң аҙаҡҡы тип әйтерлек -- 71 - се урында\nбарабыҙ. Дөрөҫ, ике йыл элек беҙ 81 - се урында инек. Ә Баш ҡортостан Республикаһы иһә "Transparecy Internation"коррупци яға ҡаршы тикшереүҙәр үҙәге күрһәтеүенсә, Рәсәйҙең иң аҙ ко ррупциялы төбәк тип билдәләнеүенән тыш, беҙҙең республикала\nкоррупцияға ҡаршы көрәш программаһы ла иң һәйбәт проект тип


Материалы за Февраль 2014 года » Яйыҡ гәзите | Газета Яик\nЯйыҡ гәзите » Материалы за Февраль 2014 года\nВатанды һаҡлаусылар көнөнә арнап, Өргөн һәм Илсе мәҙәниәт йорттарының бергәләп «Йәгеҙ әле, егеттәр!» ярыштары үткәреүҙәре инде 10 йылға яҡын дауам итеп, матур йолаға әйләнгән.\nТәүҙә - Илсе, һуңынан Өргөн сәхнәләрендә һалдатҡа алынасаҡ егеттәрҙең «Батырҙар» һәм «Разведчиктар» командалары осрашып, сослоҡта, зирәклектә, оҫталыҡта һәм ныҡышмалылыҡта көс һынашты.\nНисәмә йыл үтһә лә, һаман күҙ алдында торған һымаҡ - оҙон буйлы, сандыр кәүҙәле, почтальон муҡсаһы тағып өйҙән-өйгә йөрөй, бер генә битлек «Ударсы» район гәзитен һәм хаттарҙы тарата. Барый Мөсәғит улы Мөсәғитов был эшкә ҡасан тотонғандыр, әммә һуғыштан алда ла, һуң да (1952 йылға тиклем) почта таратты. Ауылдан фронтҡа киткән 162 яугирҙың хат аша ебәргән сәләмдәрен дә еткереүсе ул булды, башын һалған 92 ауылдашыбыҙҙан «ҡара ҡағыҙҙар» ҙа килтерҙе. Яҡшы хәбәр килтерһә, өйгә ашҡынып барып инә, насар яңылыҡ икән - кеше эйәртеп кенә тупһа аша атлай торғайны…\nБарый ағай гәзит-хаттарҙы 12 саҡрымдағы Учалы ауылынан үҙе барып алып ҡайта ине. Теге яҡҡа буш бармай, «Иманғол» колхозының эш тураһындағы мәғлүмәт ҡағыҙҙарын, башҡа документтарҙы юл ыңғайы район комитетына һәм Советына, милицияға, прокуратураға, ауыл хужалығы бүлегенә тапшырып сыға.\nНи күрһәң дә, сабыр ит!27.02.2014\nӘҙәм балаһының ғүмере төрлө мәшәҡәттәр, хәстәрлектәр, ауырлыҡтарға ҡаршы тороуҙар менән тулы. Донъя тормошо аҙым һайын сабырлыҡҡа һынауҙар үткәрә. Улар алдында аптырап ҡалғандар, ғәҙәттә, юлдан яҙа, сабыр итә белгәндәр, әкренләп булһа ла, моратына өлгәшә. Ата-бабаларыбыҙ сабырлыҡтың төбө - һары алтын, тиһә, хәҙис-шәрифтәрҙә был сифат яҡшы арғымаҡ менән сағыштырыла.\nСабырлыҡты Алла-һы Тәғәлә үҙенең бәндәһенә яҡшыны ямандан, иманды иманһыҙлыҡтан айырыу өсөн биргән. Сабырлыҡ - ул нәфсене аҡыл һәм шәриғәт талаптарына буйһондороп, күңелде һәм рухты тәртип ҡыҫалаһында тотоп тороусы бер сифат. Сабыр кеше генә ғәҙеллектең, изгелектең, именлектең ҡәҙерен белә ала. Изгелек һәм ғәҙеллеккә саҡырыу - Ҡөрьән хөкөмдәренең иң олоһо. Сабыр кеше имандың да, тормоштоң да ҡәҙерен белә.\nМилли сәнғәтебеҙҙең быуындан-быуынға еткерелеүендә БСТ каналы тапшырыуҙары ҙур роль уйнай. Уның «Байыҡ», «Башҡорт йыры» һәм башҡа проекттары буйынса боронғо башҡорт ижады тураһында һүҙ йөрөтөргә була. Канал күрһәткән шәп тапшырыуҙарҙы ҡарап, йәш саҡтың хәтирәләре менән бүлешкем килеп китте.\n1941-1944 йылдарҙа тыуған Белорет районының Ҡоҙғон-Әхмәр ауылында йәшлек дуҫым Хәйҙәр Хәмзин менән күберәк бергә уйнап, уның олатаһы Хәмзә еҙнәнең ҡурайҙа өҙҙөрөүен, өләсәһе Һандуғас апайҙың «Таштуғай», «Сәлимәкәй» йырҙарын моңло итеп башҡарыуын тыңлай торғайныҡ. Ул ҡурайҙың моңо, йырҙар бөгөн дә ҡолаҡ төбөндә яңғыраған кеүек. Беҙҙең боронғо башҡорт көйҙәре йөрәккә үтеп инеп, кешене уйландырһа, бейеү көйҙәре дәрт өҫтәп ебәрә бит ул.\n8-22 февралдә Учалы ҡалаһының «Таусы» боҙ аренаһында йәш хоккейсылар араһында «Алтын шайба» республика ярышының финалы үтте. Был ярыштар А. Тарасов исемендәге Бөтә Рәсәй «Алтын шайба» клубы барлыҡҡа килеүенең 50 йыллығына арналған.\nУчалы эске эштәр бүлегенең административ практика бүлексәһенең өлкән инспекторы Олеся Борисова хәбәр итеүенсә, 2014 йылдың 10 ғинуарынан закондарға үҙгәрештәр ғәмәлгә инеп, алкоголгә бәйле хоҡуҡ боҙоуҙар өсөн яуаплылыҡ уғата артҡан. Ентекләп яҙыу артыҡ булмаҫ, аҙағынан үкенергә тура килмәһен!\nКүҙ йомоп ҡарамайыҡ27.02.2014\nТормошта үҙ урыныңды, үҙ юлыңды табыуы еңелдән түгел. Айырыуса йәш быуындың иңенә был мәсьәлә ауыр йөк булып ята. Советтар Союзы осоронда һәр кеше алдан билдәләнгән юҫыҡ буйынса алға табан барҙы, маҡсатына иреште. Бар халыҡ башлыса яҡты киләсәк төҙөү хаҡына көсөн дә, ваҡытын да йәлләмәне. Хәҙер иһә һәр кемебеҙ үҙ алдына ғына яңғыҙы тороп ҡалған төҫлө. Элекке рухи маҡсаттарҙың береһе лә юҡ тиерлек, кешеләр маяҡһыҙ ҡалды. Бындай шарттарҙа йәштәр өсөн бөгөнгө тормошто танып белеү, нимә яҡшы һәм нимә насар икәнлегенә төшөнөү бик сетерекле мәсьәләгә әйләнде.\nЕгет-ҡыҙҙар үҙҙәрен уратып алған донъяны өйрәнгәндә, ниндәйҙер һығымталар яһағанда һәм киләсәккә пландар ҡорғанда төп өлөштә Интернетҡа, телевидениеға, ваҡытлы матбуғат сараларына таяна.\nТик бына ундағы мәғлүмәттәр һәр ваҡытта ла тормошто ыңғай яҡтан баһаларға мөмкинлек бирмәй. Эшләп байып булмай, донъяла иң ҙур ниғмәт - аҡса, шәхси маҡсатыңа ынтылғанда намыҫ-выжданды аяҡ аҫтына һалып тапау бер ни түгел кеүек яҙыҡ фекерҙәр унда саманан тыш күп. Сер түгел, шундай йоғонто аҫтында хәҙер йәштәрҙең ҙур өлөшө илебеҙ алып барған сәйәсәт, дәүләтебеҙҙең киләсәге менән бигүк ҡыҙыҡһынмай. Улай ғына ла түгел, тыуған төбәгенең, үҙ милләтенең, хатта, тыуып үҫкән ғаиләһенең яҙмышына битарафҡа әйләнә.\nЯңы Байрамғол мәктәбендә Олимпиада уйындарына һәм Ватанды һаҡлаусылар көнөнә арналған ҙур сара - «Ауылпиада-2014» үтте. Тәүҙә Олимпия уты сырағын кереттеләр, быны беҙҙең билдәле көрәшсебеҙ Радик Ғафаров һәм 6 йәшлек Ләйсән Золотарева башҡарҙы. Ярыш флагын гимн аҫтында ярышҡа килгән командаларҙың капитандары күтәрҙе.\nУчалы - Ҡолош27.02.2014\nҠолош ауылында «Сочи-Ҡолош 2014» тигән ярыш үтте. Ҡатнашыусылар керлинг, саңғыла йүгереү, скелетон, шорт-трек, бобслей буйынса көс һынашты.\nУчалы яҙыусылар ойошмаһы туған телгә арналған сара уҙғарҙы. Ә. Сафина, Б. Янбулатов, Р. Шаһиев, Ф. Хәсәнов, Д. Мәхмүтдинова, Л. Юлбирҙина, И. Ғимранов, Ә. Нуретдинов ҡарамағына яңы ғына ҡәләм тибрәтеүселәрҙең ижади эштәре сығарылды. Роза Нуретдинова, Тәнзилә Йыһаншина, Рәмилә Ҡадирова шиғыр, мәҡәлә, хикәйәләрен уҡып ишеттерҙе. Уларға ижади башланғыстарында эшлекле кәңәштәр әйтелде, йүнәлеш бирелде. Мансур мәктәбе уҡыусыларының шиғырҙары тикшерелеп, китапҡа тәҡдим ителде.


Ҡыпсаҡ ауыл советы (Бөрйән районы) — Башҡорт Википедияһы\nҠыпсаҡ ауыл советы (Бөрйән районы)\nҠыпсаҡ ауыл советы — Башҡортостандың Бөрйән районы муниципаль берәмеге. «Башҡортостан Республикаһында сиктәр, муниципаль берәмектәрҙең статусы һәм административ үҙәктәре тураһында»ғы Законға ярашлы, ауыл биләмәһе статусына эйә.\nБәләкәй Ҡыпсаҡ ауылы.\n1998 йылда Ҡыпсаҡ ауыл советы составынан Ҡолғана һәм Һарғая ауылдары бүленеп сыҡҡан.\n1141 ↗1275 ↘1114 ↘1108 ↘1100 ↘1076 ↗1078\n1998 йылда Ҡыпсаҡ ауыл советы составынан Ҡолғана һәм Һарғая ауылдары бүленеп сыға һәм Ҡолғана ауыл советы ауыл биләмәһен барлыҡҡа килтерә. Башҡортостан Республикаһының 1998 йылдың 21 октябрендәге «Башҡортостан Республикаһының Бөрйән районы Ҡолғана ауыл советын булдырыу тураһында»"ғы 185-З-се Законында был хаҡта түбәндәгеләр яҙылған:\nСтатья 1. Башҡортостан Республикаһы Бөрйән районының Ҡыпсаҡ ауыл советын бүлеп, хакимиәт үҙәге Ҡолғана ауылында булған һәм составына Ҡолғана һәм Һарғая ауылдары ингән, Башҡортостан Республикаһының Бөрйән районы Ҡолғана ауыл советын булдырырға.\nСтатья 2. Башҡортостан Республикаһының Бөрйән районы Ҡолғана ауыл советы сиген күрһәтелгән схема картаһына ярашлы билдәләргә.\nhttps://ba.wikipedia.org/w/index.php?title=Ҡыпсаҡ_ауыл_советы_(Бөрйән_районы)&oldid=797177 ҡабул ителгән\nПоследний раз редактировалась 7 апрель 2018 в 12:46


Өфөгә Халыҡ-ара балалар уйындарына Австрия командаһы килде // Йәмғиәт | новости башинформ.рф\nӨфөгә Халыҡ-ара балалар уйындарына Австрия командаһы килде\n15:33, 25 февраля 2013 Йәмғиәт\nӨфөгә VI Ҡышҡы халыҡ-ара балалар уйындарында ҡатнашыусы командалар килә башланы. Көн элгәре Башҡортостан баш ҡалаһына Швейцарияның Лозанна ҡалаһынан делегация килһә, бөгөн, 25 февралдә, Өфө Австрияның Грац ҡалаһынан спортсыларҙы сәләмләне.\nАэропортта Австрия ҡунаҡтарын команда көйәрмәндәре һәм киң мәғлүмәт саралары вәкилдәре ҡаршы алды. Команда составында – хоккейсылар, 27 февралдә улар Белоруссия спортсылары менән көс һынашасаҡ.\nИҫегеҙгә төшөрәбеҙ, хоккей турниры матчтары «Өфө-Арена» һарайында үтәсәк.\nТеги: халыҡ-ара балалар уйындары,өфө


Бәләкәйҙән эшләп үҫкән\n7 Май 2020, 13:55\nКөҙөн әсәләре иген урғанда балалар башаҡ сүпләй. Яҙ еткәс инде ерән атта Юлыҡ яланында һабан һөрә. Үгеҙ егеп, шул малҡайҙы көскә етәкләп йөрөгән саҡтарын әсәйебеҙ йыш ҡына хәтеренә ала. Шул ваҡытта бер мәл сабатаһы батып ҡала. Уныһын көскә тартып сығарып, кире эшен дауам итә бәләкәй генә ҡыҙ бала. Ошо хәл тураһында шиғыр ҙа сығара ул:Үгеҙҙәрҙе һөйрәй торғас,Сабаталарым батты.Сабатамды сығарғансы,Үгеҙҙәребеҙ ятты.\nҠәҙерле әсәйебеҙ Мәстүрә Ҡәнзәфәр ҡыҙы Моратоваға ҡәһәрле һуғыш йылдарының ауырлығын үҙ иңендә татырға тура килә. Ғәзиз кешебеҙ тормоштоң әселеген һигеҙ айында уҡ татый—атайһыҙ ҡала. Әсәйебеҙгә һигеҙ йәш булғанда иһә дәһшәтле һуғыш башланып китә. Уҡыуға бик отҡор булһа ла уға белем алыу бәхете теймәй. Бөтә халыҡ һуғыш афәтенән ыҙа сиккәндә, бәләкәй генә балаларға ла ауыр-ауыр эштәрҙе башҡарып, тормош михнәтен кисерергә тура килә.\nКөҙөн әсәләре иген урғанда балалар башаҡ сүпләй. Яҙ еткәс инде ерән атта Юлыҡ яланында һабан һөрә. Үгеҙ егеп, шул малҡайҙы көскә етәкләп йөрөгән саҡтарын әсәйебеҙ йыш ҡына хәтеренә ала. Шул ваҡытта бер мәл сабатаһы батып ҡала. Уныһын көскә тартып сығарып, кире эшен дауам итә бәләкәй генә ҡыҙ бала. Ошо хәл тураһында шиғыр ҙа сығара ул:\nҮгеҙҙәрҙе һөйрәй торғас,\nҺабан эштәре бөткәндән һуң, Баймаҡ районының Йомаш ауылында Күспей яланына игенде баҫҡан билсәнде утауға төшәләр. Ҡыуыш ҡороп бер ай буйы шундай ауыр эш менән шөғөлләнергә мәжбүр булыусыларҙың күбеһе балалар була. Кес кенә саҡтан ошондай михнәттәр күргән эшселәренә арнап, бригадир Зәйнетдин ағалары шиғыр яҙа:\nКүспей буйҡайҙары оҙон ялан\nБилсәндәре үҫкән бик яман.\nОшо билсәндәрҙе утап бөтөп,\nҠайтып булырмы икән бер заман.\nБригадирҙары бәләкәй генә кәүҙәле егәрле Мәстүрәне бик ярата, уның әрһеҙлегенә һоҡлана. Әсәйебеҙ тураһында ул: “Был ҡыҙҙан ул да тыуыр, ҡыҙ ҙа тыуыр, бигерәк бөтмөр бала,”—тип әйтергә ярата.\nБилгеле, утау эштәре тамамланғас, урып-йыйыу эштәре башлана. Уныһында ла балаларға көс төшә. Әсәйебеҙ Мәстүрә Ҡәнзәфәр ҡыҙы был эштәрҙә лә ҡатнаша. Тоғона көсө лә етмәй йөрөгән саҡтарын әле лә әсәнеп һөйләй ул.\nБашаҡ йыйылыуын йыйыла ла, әммә бер ус иген дә алырға рөхсәт булмай.\nҺуғыш тулыһынса уларҙың бала сағын урлай. Ошо дәүерҙә ер һөрөп, арыш сүпләп, бесән эшләп гел генә эш менән ғүмер үткәрә улар. Һуғыш тамамланғас та михнәтле көндәр дауам итә әле. Сөнки күп юғалтыуҙар кисергән илгә ныҡлап аяҡҡа баҫып китергә кәрәк була.\nӘсәйебеҙ ғүмер буйы ваҡытында тейешле белем ала алмағанына үкенеп йәшәй. Шулай ҙа әле һаман уҡыуын ташламай. Ҡулында гел китап та гәзит. Шуға күрә тәрән аҡыллы, төплө фекерле һәм бик зиһенле ҡәҙерлебеҙ. Һәр бер ваҡиға-ға, балаларына, ейән-ейәнсәрҙәренә арнап шиғырҙарын да яҙа. Атайыбыҙ Данияр Латиф улы мәрхүм булып ҡалғас та бар ҡайғыһын шул шиғырҙарға баҫты.\nБала сағында бригадирҙары үҙе тураһында “бынан ҡыҙ ҙа тыуыр, ул да тыуыр” тиһә лә, әсәйебеҙгә ул әсәһе булырға яҙмаған. Уның ҡарауы, атайым менән сәскәләй алты ҡыҙ тәрбиәләп үҫтерҙе улар. Ғәзизебеҙ Әсәлек миҙалына ла лайыҡ булды. Хеҙмәт ветераны тигән данлыҡлы исеме лә бар уның. Хәҙер күкрәген Бөйөк Еңеүҙең төрлө йылдарҙағы юбилейына ҡарата бирелгән миҙалдары ла биҙәй.\nӘсәйебеҙ—бик уңған, йомшаҡ һәм алсаҡ кеше. Шәп сағында бешергән икмәктәре телеңде йоторлоҡ була торған ине. Хәҙер инде үҙенә 87 йәш тә тулып китте. Шуға ҡарамаҫтан, һис тә тик ултырырға яратмай. Үҙен ҡараған Зилә һеңлебеҙгә һәм Айтуған кейәүебеҙгә хәленән килгәнсә өй-ҡура тирәһендә ярҙам күрһәтеп йөрөй. Һәр беребеҙҙе аҡыллы кәңәштәре менән ҡыуандыра.\nБаймаҡ районы Сәйғәфәр ауылы.


Төн тимәй, көн тимәй тәртип һағында торалар - Wikisource\nТөн тимәй, көн тимәй тәртип һағында торалар\nИжад итеү ваҡыты: 2014. Нәшер ителгән: 2014. Сығанаҡ: Ансар Нуретдинов. Төн тимәй, көн тимәй тәртип һағында торалар // «Башҡортостан» гәзите, 2014, 8 ноябрь\nАлдан яҡын танышлыҡ булмағас, һөйләшеү ҡыйыныраҡ булыр инде... «Енәйәт тикшереү бүлеге етәксеһе Илвир Сәғитов» тигән яҙыулы ишекте шундайыраҡ шик менән асып индем. Кем икәнлегемде һәм сәфәремдең сәбәбен әйтеүгә, бүлмә хужаһының йөҙөн ихлас йылмайыу яҡтыртты. Бер нисә минуттан әңгәмәсем менән тулыһынса уртаҡ тел таптыҡ. Тәжрибәле оператив хеҙмәткәр бер үк ваҡытта итәғәтле тыңлаусы ла, фекерҙәрен матур итеп һөйләүсе лә булып сыҡты...\n– Беҙҙең көндәлек эш халыҡҡа күренмәй, участка инспекторҙары һәр саҡ кеше араһында – уларҙы яҙырға кәрәк, — тип һүҙ башлаған Илвир Илдаф улы үҙе етәкләгән бүлек эшмәкәрлегенә күскәс, бигерәк тә йәнләнеп китте. Ҡулы аҫтында эшләгән хеҙмәткәрҙәр тураһында йылы бәйән итеүе генә лә яңы танышымдың ысын мәғәнәһендә һөнәренә бирелгән, ғүмерен һәм яҙмышын унан башҡа күҙ алдына килтермәгән офицер икәнен асып һалды.\nЕнәйәт тикшереү бүлегенең эше, оператив эшмәкәрлек хаҡында ниндәйҙер кимәлдә хәбәрҙар булһам да, полиция подполковнигы һөйләгәнен күңел биреп тыңланым. Эске эштәр органдарының енәйәтселеккә ҡаршы көрәшен ойоштороуҙа төп үҙәк булған бүлектә ике тиҫтә йылға яҡын эшләгән, ә һуңғы ваҡытта уның көндәлек эшмәкәрлегенә уңышлы етәкселек итеүсенең һәр һүҙендә үҙ хеҙмәте өсөн оло ғорурлыҡ, үтәгән бурыстарҙың мөһимлеген төптән аңлау һыҙаттары сағылды. Енәйәтте тиҙ һәм тулыһынса асыу, кеше, йәмғиәт һәм дәүләт алдында ғәйепле булғандарҙы ғәҙел хөкөмгә тарттырыу, ҡанунды боҙоуҙы фашлау оператив хеҙмәткәрҙәрҙең коллектив эше булараҡ күҙ алдына баҫты. Был туралағы мәғлүмәт, ғәҙәттә, «оператив-эҙләнеү эштәре һөҙөмтәһе» тип иғлан ителә. Ошо һүҙҙәрҙең мәғәнәһен тулы кимәлдә аңлап етмәһәк тә, улар артында хоҡуҡ һаҡлау органдарының оператив хеҙмәткәрҙәре торғанын беләбеҙ.\nДетектив әҙәбиәттә һәм фильмдарҙа енәйәтте фашлау башлыса бик тиҙ һәм яйлы килеп сыға. Бындай уңышҡа илткән ҡатмарлы һуҡмаҡтарҙы көсөргәнешле көндәр һәм йоҡоһоҙ төндәр үткәргән оператив хеҙмәткәрҙәр үҙҙәре генә белә. Һөнәргә тулыһынса бирелгәнлек, шәхси тормоштоң икенсе планда тороуы – улар өсөн ҡәҙимге күренеш. Юғары хеҙмәт хаҡы һәм ташламалы пенсия өсөн генә йөрөүселәр юҡ улар араһында. Илвир Илдаф улы, бүлегендә эшләгәндәр тураһында оло ғорурлыҡ менән һөйләп, күптәрен «фекерҙәштәрем» тип атаны.\nЭске эштәр органдарындағы хеҙмәтен уҙған быуаттың ҡатмарлы 90-сы йылдары уртаһында ябай патруль-пост милиционеры булып башлаған бөгөнгө полиция подполковнигы. Бер нисә йылдан үҙенә оло ышаныс күрһәтеп, енәйәтселеккә ҡаршы көрәштең иң яуаплы йүнәлешенә эшкә тәҡдим иткән тәүге етәкселәре Рафаил Диваев, Әнис Минһажев, Фәнис Рәхмәтуллин, Сергей Щенников һәм Владимир Тихоновты, шулай уҡ бөгөн Рәсәй Эске эштәр министрлығының «Нефтекама» муниципаль-ара бүлегенең етәксеһе дәрәжәһенә күтәрелгән полиция полковнигы Рафиҡ Хәкимовты хөрмәт һәм ихтирам менән телгә алды. Ә оператив хеҙмәткәр һөнәренең нескәлектәре менән уртаҡлашып, был эшкә тоғролоҡ һәм һөйөү тәрбиәләгән Олег Әхмәтйәнов — Илвир Илдаф улы өсөн ғүмерлек үрнәк. Яуаплы бурысты үтәгәндә енәйәтселәр ҡулынан һәләк булған тәүге остазының фотоһүрәте уның эш бүлмәһендә һәр саҡ күҙ алдында тора...\nХоҡуҡ һаҡлау органдарының оператив хеҙмәткәрҙәре хаҡында һөйләгәндә, ғәҙәттә, ниндәйҙер мажаралы ваҡиға миҫалға килтерелә. Шул уҡ ваҡытта, яуланған уңыштың нигеҙе булып та, сит күҙгә бөтөнләй күренмәгән, күп көс, ныҡышмалылыҡ һәм тырышлыҡ талап иткән көндәлек мәшәҡәттәр иғтибарҙан ситтә ҡала. Ҡуйылған маҡсатҡа илткән юлда уларға икенсел дәрәжәләге һәм күп ваҡытты алған бихисап эштәрҙе, һуңғы һөҙөмтәгә бөтөнләй тиерлек ҡағылышы булмаған һанһыҙ документ яҙыуҙы ла өҫтәһәң, оператив хеҙмәткәрҙәр иңенә төшкән йөктөң ауырлығын яҡынса самаларға була.\nКөндәлек хеҙмәтен йәшәү рәүеше итеп ҡабул иткән ысын һөнәрмәндәр өсөн бер эштең дә ауырлығы юҡ. Ҡалала енәйәтселеккә ҡаршы көрәштең уртаһында торған бүлекте етәкләгән полиция подполковнигы Илвир Сәғитов – нәҡ шундайҙар рәтендә.\nRetrieved from "https://wikisource.org/w/index.php?title=Төн_тимәй,_көн_тимәй_тәртип_һағында_торалар&oldid=490986"\nThis page was last edited on 30 September 2016, at 11:38.


Аслыҡ иғлан итәм, сөнки... - Ир-егет һәм ҡатын-ҡыҙ - Башҡорт форумдары\nАвтор темы: admin , февр. 25 2010 04:36\nОтправлено 25 Февраль 2010 - 04:36\nРайонға барып инеү менән тура юлдан тарттыҡ. Көн, беләһегеҙ, һыуыҡ... Юл сатында ҡул күтәргән әҙәмде ни йөрәгең етеп ҡалдырып китмәк кәрәк?! Юл ыңғайы беҙ ҙә машинабыҙға бер ҡатынды ултыртып алдыҡ.\n– Әллә һеҙ журналистармы? – тип һорап ҡуйҙы юлдашыбыҙ машинаға инеп ултырыу менән.\n– Эйе, әллә күрәҙәселек итәһегеҙме? – тип көлөштөк, яңы танышыбыҙҙың зирәклегенә һоҡланып.\n– Юҡсы... Һеҙ юлланған ауыл республикабыҙға данлыҡлы шәхестәрҙең береһен биргән ауыл булғас, уның йорт-музейына хәбәрселәрҙең юлы йыш төшә, – тигән булды юлдашыбыҙ. Һөйләүенсә, ханым заманында ауыл советында эшләгән булып сыҡты. Шуға күрә эргә-тирәләге ауыл халҡын яҡшы белә. Ошоно тойомлап, редакцияға шылтыратыусы ирҙең ниндәйерәк кеше булыуы хаҡында ҡыҙыҡһындым.\n– Холҡо бик сәйер уның. Ҡатыны менән күптән айырылышты, балалары, ғаилә ҡороп, һәр береһе үҙ аллы донъя көтә. Быларҙы ниңә һөйләйем әле мин һеҙгә? Моғайын, исем-фамилияһын белеп һорашҡас, берәй танышығыҙҙыр әле, – тип уңайһыҙланып ҡуйҙы. Ул да булмай, юлдашыбыҙ төшөп ҡалды. Беҙ артабан елдерҙек.\nНиһайәт, кәрәкле ауылға килеп еттек. Ағайыбыҙҙың йортон һорашырҙай бер генә йән эйәһе күренһәсе, тип торғанда, йорт-музей ихатаһынан сайҡала-сайҡала йәш егет килеп сыҡты. Ошонда ут яғыусы булып эшләйем, тип таныштырҙы ул үҙен. Әйҙәгеҙ, эҙләп килгән кешегеҙгә үҙем алып барам, мин дә шул яҡҡа китеп бара инем, тип, рөхсәт һорап-нитеп тормай, машинабыҙға инеп ултырҙы.\n– Ана-а-ауында йәшәй, – тине ул, телен саҡ әйләндереп, ауылдың бер ситендә торған йортҡа төртөп күрһәтеп.\nБәй, был йорт бөтөнләй ауыл ситендә, машина менән яҡын барырлыҡ түгел, көрт баҫҡан, етмәһә, юлға машина ҡуйып киткәндәр, иҫерек егет алдап-фәлән алып килмәгәйе – баштан мең төрлө шикле уй үтә... Ахырҙа, өйгә яңғыҙ инәсәгем юҡ, тип, фотохәбәрсебеҙҙе өгөтләргә тотонам.\nӘ иҫеректән ҡасып ҡотолормон тимә. Юл өйрәткән өсөн илле һум аҡса һорап, артыбыҙҙан ҡалмай йөҙәтте. Быларҙың барыһын да нимә өсөн яҙам? Оялыуҙан. Халҡыбыҙҙың данлы улы, милләтебеҙҙең батыры үҫкән изге ауылдың исемен бысратып, түбәнселеккә төшкән ошондай бәндәләр өсөн йән һыҡрауҙан.\nОтправлено 25 Февраль 2010 - 06:03\nм-да... не мужик, а моральный "инвалид"! Остается удивлятся как его жена с ним столько лет жила...\nОтправлено 01 Март 2010 - 02:20\nАслыҡ иғлан итәм, сөнки... II\nЯңылыҡтар » Тормош юлдары ҡатмарлы\nСтатья очень впечатлила. Тошнит от таких моральных уродов. Считаю, что появлению таких негодяев виноваты не только женщины, которые терпят своих мужей- тиранов, но менталитет, воспитание, негативное отношение к разведенной женщине. Многие женщины терпят таких мужей, боясь огласки, тем более родные чаще всего не поддерживают их. И в данной статье родные заявили: «сама виновата».